qundao/data-zh-poetry huggingface dataset:
謝錢掾
作者：晁說之
朝代：宋

論思獻納方自代，海舶鮹人豈識渠。
長嘯清風含雪語，憐儂不解讀新書。
謝高四十子昂詩卷
作者：晁說之
朝代：宋

我有瀟湘淚，還供閶闔愁。
故人過我窗燈下，謂言客子宜悲秋。
往體格律乍相視，久矣揉練幾百過。
不然何以解能云，是中不放客愁破。
文字能自達，何處有富貴。
莫愛離騷亡國音，學乎大雅則知未。
謝魏宰惠芍藥
作者：晁說之
朝代：宋

敢期芍藥邉城見，本是人間第一流。
我有無窮羈旅恨，爲君今日到揚州。
謹次知府經略待制韻
作者：晁說之
朝代：宋

制勝奇兵不下堂，鉛刀何敢齒干將。
肯誇舞暖嬌回雪，只念琴寒乞履霜。
此日秦郊黄髪老，當年漢殿綠衣郎。
徘徊四十年來事，險阻艱難間偹嘗。
讀韓退之詩有作
作者：晁說之
朝代：宋

萬樹殘英委泥滓，柳花成絮獨高飛。
自憐纖質無人賞，宛轉還從洛浦歸。
貧仙
作者：晁說之
朝代：宋

莫怪先生身上貧，眼看外物似浮雲。
房中除却琴棋後，更有門前鶴一羣。
貧賤
作者：晁說之
朝代：宋

貧賤不可惡，白首不敢辭。
聖人爲我戒，敢不周旋之。
山王亦何事，五君詎見遺。
奈彼後世何，論評相瑕疵。
雖有解謿人，正自漫爾爲。
寄言宦達子，努力向金閨。
資道俾予賦試劍山詩馬上承命作
作者：晁說之
朝代：宋

青山羣若好，此山何清特。
如見孫登輩，高聳不可及。
山神亦喜我，輕風鳴馬勒。
馬上欲高哦，才窘開口澀。
城墉半夜深，樓闕中天闢。
六曲屏風張，五兩布帆屹。
蓮柄生旱陸，松角自空植。
偏將司斥侯，中軍羅矛戟。
道冠不著簪，女鬟未勞櫛。
碧衣翼而趨，青童拱以立。
風雨若可搖，日月去無迹。
出此摹寫語，敢謂得百一。
亦欲縱筆書，南山詩見嫉。
贈京師少年在海陵者
作者：晁說之
朝代：宋

夷門子弟逞豪華，不忿西京穀雨花。
走馬城東玉仙醉，着身海角敢咨嗟。
贈儀真天寧訥老
作者：晁說之
朝代：宋

若說真州水，時人不道甘。
天寧老誰識，板齒毛鬖鬖。
贈别蓬萊簿林希孟子醇
作者：晁說之
朝代：宋

吾友陳無己，文會班生廬。
是時與林侯，有若同隊魚。
相見元無約，相别詎有謨。
那知數歲後，聚首如當初。
眷言二三子，今來安穩無。
意氣充眉宇，比昔姣且都。
乃見松與柏，不似柳與蒲。
憐我守枯禪，談笑使甘腴。
何如又爲别，淚下青霜俱。
男兒志四海，不辱黄金軀。
試看習主簿，窮悴能著書。
贈吳僧
作者：晁說之
朝代：宋

驅馳疲朔馬，邂逅見吳僧。
便覺秋容凈，彌憐客恨澄。
青山尋舊賞，白社語新燈。
他日扁舟去，儂家一笑能。
贈弟送山醖
作者：晁說之
朝代：宋

山醖今朝熟，溪氛起正炎。
醉予難酩酊，泣汝淚闌干。
贈張彧
作者：晁說之
朝代：宋

璧水衣冠明玉雪，市樓風月話江湖。
莫學羣兒敗家法，入門無不曳長裾。
贈柳三解·其一
作者：晁說之
朝代：宋

莫道垂楊管别離，與春離别自依依。
若教兼有征人恨，只恐鴉兒不肯歸。
贈柳三解·其三
作者：晁說之
朝代：宋

桃李那知楊柳恨，故時風雨不依依。
自從彭澤無人後，青眼雖開心事非。
贈柳三解·其二
作者：晁說之
朝代：宋

海角那知有宮柳，故園春思尚依依。
可憐風韻去人遠，一日花開天際飛。
贈江子和兄弟
作者：晁說之
朝代：宋

聞道去年大雨雪，今年園林著花遲。
梅已寂寞桃淺深，膠序閉門那得知。
故人南來將二季，屋裡衣香生春姿。
黄蜂紫蝶自顛倒，從容却話初别時。
二季未幾能許大，我曹諱老寧非癡。
酥酪醍醐俱可口，何但療我渴與饑。
本朝亦有江金紫，誰道陳留人物衰。
贈然公界方
作者：晁說之
朝代：宋

西方石爲簡，東山人可與。
不用量三江，聊以壓四虎。
贈琴照
作者：晁說之
朝代：宋

會稽城畔不見海，會稽城裏海有聲。
此海之聲三尺桐，渺如渤澥含太清。
惜哉寂寥三十載，月出愁空不肯明。
邂逅彼孫曰沖照，燕坐之餘秋色横。
搖手照乎休可已，悲風河水客心驚。
我少學此今白髪，念昔知音冢草生。
亦復何人能子知，空問世身不得輕。
庭鶴待此朝入饌，子食有禁寧無情。
贈童子蚍蜉
作者：晁說之
朝代：宋

拂拭方山帽，安排一複巾。
春秋書滿架，整整莫因循。
贈筆處士屠希
作者：晁說之
朝代：宋

屠希祖是屠牛坦，今日却屠秋兔毫。
自識有心三副健，可憐無副一心勞。
贈筆處士曹忠
作者：晁說之
朝代：宋

葦管予何愛，輕圓稱白毫。
固知今獨妙，舊數浙西曹。
贈道光
作者：晁說之
朝代：宋

老僧講罷結茅廬，憶昔鳴琴着意餘。
一曲風前三百遍，十年不作作如初。
贈鄜州田玘
作者：晁說之
朝代：宋

前世能歌田順郎，今身追悔太昌昌。
戲泥巧盡羣兒態，休憶小姑初倚床。
贈陸遠大夫
作者：晁說之
朝代：宋

顧陸筆墨森威儀，身後猶爲道子師。
欲觀道子觀顧陸，陸孫定自有天資。
或言苦學龍眠者，不頌世德誇義兒。
肯爲俗人落吾筆，王許支公實我知。
倘非從容接笑語，安得生氣今如兹。
湖光萬丈明珠滿，對此佳客申愁眉。
贈雷僧·其一
作者：晁說之
朝代：宋

蓬頭冰齒獨徘徊，五百年前人姓雷。
爲問羅川何處好，笑言京洛總看來。
贈雷僧·其三
作者：晁說之
朝代：宋

留官莫去且徘徊，官有白茶十二雷。
便覺羅川風景好，爲渠明日更重來。
贈雷僧·其二
作者：晁說之
朝代：宋

東奔西走肯徘徊，言語相殘聽鼻雷。
未料此生終作底，可知不爲學詩來。
贈韓侍郎
作者：晁說之
朝代：宋

僕射陂頭鷺宿秋，使君行色曉雲浮。
幾章乞得閒歸去，平日將何事絆留。
久幸沃心舒讜議，暫堪俯首貶忠謀。
黄金帯念多人有，烏角巾憐獨自休。
談笑弟兄從此樂，杯盤賓客莫言愁。
慚予本是山中士，可復魂勞隴上舟。
赴鄜州京鄭間途中作
作者：晁說之
朝代：宋

園林葉落丹丘遠，坂路霜寒白髪侵。
不是關西將家子，也無詩思著秦音。
趙君年十六作雨詩極奇驗可畏說之輒次韻和之
作者：晁說之
朝代：宋

天地綿綿寄一水，上有浮羽下累塊。
時時出溢不自持，或濛或霔初有底。
人間妄見得雨名，穴居那解知其際。
既久天地如卵毈，漏下涌上潛相繼。
日雞月蟾喜瀦污，力斂光明慳不費。
兹復何時霖未休，萬牛高木同茅刈。
朽屋欹傾嗟莫支，好逐苴浮連一穗。
何處紅藥媚芳妍，但見土花爭點翠。
被濕出門意憀慄，刺舟庭下却車騎。
茫然誰與散此愁，文定諸孫森葆翳。
青青稚齒口鼻哽，滂沱苦語天工棄。
趙生十四識嵇康，諒知前言非我戲。
趙妹自咸陽寄華州石縫山芋來作絕句二首·其一
作者：晁說之
朝代：宋

華州石縫無端芋，同谷齋中有恨翁。
卯酒調來家法在，暫時不哭此途窮。
趙妹自咸陽寄華州石縫山芋來作絕句二首·其二
作者：晁說之
朝代：宋

秦中驩喜迎吾祖，知道官家不用兵。
今日曾孫何所負，華山芋蕷自多情。
趙德麟書來言黄九聞移命後徑遊峨嵋慨然有作
作者：晁說之
朝代：宋

蹇産久無賴，相羊忽有期。
野馬脱羈日，逐客賜環時。
鄉國眼中見，申肘猶云遲。
夫子獨不爾，西復到峨嵋。
初非身世謀，無淚竹枝辭。
豈是軒冕人，要路莫相疑。
歸來舊臺閣，風霜嘗路岐。
曰予有末契，斯焉定何之。
興懷白象士，復自話别離。
萬行端難渝，短軸賞新詩。
趣景升太尉畫孫登像
作者：晁說之
朝代：宋

契闊王孫魂夢勞，京華一日重遊遨。
圖書不惜黄金費，歌舞何妨籙佩高。
月到南樓卧吹笛，花殘曲几醉揮毫。
如何愛著須臾懶，不使蘇門對楚騷。
趨府馬上悠然思陳無己三兄成詩寄之
作者：晁說之
朝代：宋

瓦釡毁未棄，黄鍾幸且存。
於焉正律呂，誰爲到崑崙。
相思出苦淚，東漢太丘孫。
聞之在徐州，無衣出柴門。
亦賦乞食詩，饑瘡故拙言。
靖節非此夫，如似校静喧。
顑頷不悲傷，自知美蘭蓀。
龍伸能蛇屈，土不蝕璵璠。
魴鱮書懶寄，天公牋可論。
名不入葦笥，欲報天地恩。
明光出須臾，一破萬古昏。
蒼生訖康濟，坐覺君子尊。
浄盡城上烏，變化北溟鯤。
豈但喜囚冠，故亦慰纍魂。
我既美子志，爲子盡嬋媛。
吾曹寧餓死，終肯傍祭墦。
孔明與荀賈，豈不共中原。
崎嶇入巴蜀，雅志正本根。
柳子一失此，羅池爲鬼寃。
問訊寄此辭，飽腹何時捫。
趨延安過野猪嶺
作者：晁說之
朝代：宋

塹峭十月寒，一步不得整。
如何騎鯨客，來度野猪嶺。
遙語謝康樂，爾輩易清省。
辟穀
作者：晁說之
朝代：宋

辟穀終無術，求田早自慵。
病能添旅思，雨善起秋容。
本色官猶阻，非時好孰從。
封侯如可覓，要自愧長公。
迎客道中
作者：晁說之
朝代：宋

匆匆中夜轡，候館若爲容。
山轉時藏月，河分不割風。
憑誰能警夢，總自解書空。
省內吾難倚，詩書更使慵。
迎赦一首
作者：晁說之
朝代：宋

燈頭異花垂永夜，占云明日當有赦。
咄哉無煩汝報我，三年郊恩遍天下。
知人所知豈神聖，偷歡送喜真便佞。
羲卦箕疇汝詎知，冰凍火炎子不問。
曈曨日出迎赦來，沸渭頌聲何休哉。
陛下萬歲御九垓，王母獻壽滄海杯，更看正仗單于陪。
近作小池頗有野意日晚臨流吟柳渾獨不見慨然有作
作者：晁說之
朝代：宋

無波枉渚若堪凭，白露青蘋更可陵。
過盡秋風獨不見，此時腸斷柳吳興。
追感
作者：晁說之
朝代：宋

潁水箕山已卜休，忽逢新政悞恩收。
白頭不識爲郎嘆，黄帽難供作客愁。
何事京師書信斷，漫從澤國稻粱謀。
和親莫恃河爲界，百騎東來破一州。
送二十二弟入浙
作者：晁說之
朝代：宋

世亂還家未有期，汝於何處望京師。
韋郎舊恨今新恨，細學南音寄我詩。
送公望
作者：晁說之
朝代：宋

竊獨悲秋霖，江湖難爲客。
短髮思歸時，奈此西行色。
念君諸王孫，風骨秀而整。
衣冠舊諸生，不羞見狹領。
邂逅託末契，君室獻可孫。
豈但姻婭舊，有感風義敦。
君知前輩好，寧用文墨期。
潁麟陳留言，爲君愛吾詩。
送周秀實知新昌
作者：晁說之
朝代：宋

尊公文律自瑰奇，雖持使節未相宜。
子敝青袍哦五字，州家不喜縣家嗤。
十年主簿今遷陟，縣衙簿尉來趨揖。
越絕山川舒嘯時，莫歎鑑湖今幾尺。
鑑湖幾尺吾其那，聞道新昌佛仍大。
昔賢墨妙誰識之，一日清風千嶂破。
人間月色過中秋，天際風光稱遠遊。
陽關本是西州曲，鷺舞蘭橈不解愁。
送壇守赴闕
作者：晁說之
朝代：宋

昔時江南士人輕吳會，正如長安洛陽論賓主。
自從九州花開一日來，欣欣不復聞此語。
明州太守江南英，信美之鄉是吾土，莫言只飲甬水便無情。
黄鵠排赤霄，垂翅一再舉。
御廚賜食紫駝峰，情多猶憶馬夾柱。
依然夢斷四明山，花信風裏憐梅雨。
潮平驩喜浪婆兒，莫錯舉櫂新城江上去。
送懶散先生東歸
作者：晁說之
朝代：宋

先生身幹若浮查，舌響霜鐘激水車。
平生樂逐胡鴈起，倐遊吳會忽京華。
公卿到門問窮達，未易可置吾齒牙。
今我何事亦青衫，掉頭棄擲如泥沙。
數術因之爲道術，浄居與世不交加。
一醉十日醒五日，雙環粧罷覓新花。
沙塵滿眼獨不怕，此非浄居之勝耶。
送斯立入京
作者：晁說之
朝代：宋

我見劉潁川，昏困不暇寐。
忽遇便娟兒，白日思寢被。
此頭各未白，相逢當有地。
詎惜草草别，但嗟言負意。
是時菊正花，迸散青鉛淚。
搖策如騎電，到國何容易。
萊衣媚家府，芳樽延國士。
相知問阿儂，爲言只爾耳。
送春
作者：晁說之
朝代：宋

雨裏花開過，愁中燕到遲。
一春都寂寞，不作送春詩。
送曹資深受代還京兼簡劉養正
作者：晁說之
朝代：宋

韓王孫子何楚楚，不用根源論魏武。
讀書射獵固自如，劇談大笑能爾汝。
爲君相遇在東州，與我中分萬斛愁。
我歸未得君歸去，風流應復屬曹劉。
送李先之歸南
作者：晁說之
朝代：宋

夫子聲名大，凄凉三十年。
晚交彌好易，夙志自覃玄。
泰華冰霜潔，江湖鴻雁邉。
别期不相假，吾道信茫然。
送杜通直乞罷無極南歸
作者：晁說之
朝代：宋

青堂帳下白題歌，王師城外横天戈。
白首國母契丹女，泣問王師來謂何。
將軍突騎擅府庫，羌兒逃死獨峰駝。
軍中即日拜太守，兜鍪未脱羣冠峨。
杜侯别乘不願行，自言壯志今消磨。
顧豈不知金幣饒，家有清風誓不頗。
歸來南北信所之，無極陋壤留則難。
却卷前志隨征鴈，回首三吳風景和。
憐君骨法可學道，此身肯與樹婆娑。
嗟予投幘亦不晚，君好訪我嵩山阿。
送琦公詩卷
作者：晁說之
朝代：宋

孤山教體外，賦詩湯休上。
後來數參寥，接手得宗匠。
東遊四明山，懷人增惻愴。
何言遇老琦，二公論輩行。
但欠主盟人，汲古自清唱。
明年已七十，句法何蕩漾。
兹山近蓬萊，展卷到絕曠。
島子敢賡酬，我正恨難傍。
送知府張路鈐還闕
作者：晁說之
朝代：宋

櫜戈未肯下靈州，白馬将軍今白頭。
将軍父子重儒術，坐有綠衣人則休。
六年謡頌流圁洛，卧使雕山添岞崿。
看山飲水無一事，日俸歲饑欣自若。
匹馬飄飄朝九天，晚交送别亦潸然。
煩君去路望嵩少，猿鶴相思端可憐。
送范八西上
作者：晁說之
朝代：宋

江頭楓樹秋，東吳王孫愁。
誰復憐北客，夢不到中州。
子能中州去，獨我不自聊。
心事豈如期，來歲同歸舟。
子今未二十，志氣長者流。
勤讀未勤問，有待再見不。
送蒲君赴陜西漕屬
作者：晁說之
朝代：宋

殽函爲客樂，巴蜀故鄉榮。
風雪擔書夢，旌旂從使行。
黷兵烽燧息，積粟犬羊平。
同谷曾談話，知君筆陣横。
送蘇季升出守明州
作者：晁說之
朝代：宋

四明白髮船司空，喘息使君如不容。
自爾怕道四明守，問今何人休嚇儂。
丹陽丞相蘇公子，氣和體正如家公。
坐令山水生清思，雲南雲北揮毫中。
江瑤海扇不入筯，肯以腥醎水驛供。
百家之産歸一器，詔下掃除勤耕農。
皇威海外讋蛟蜃，麗人大舶安得通。
元年新政見此守，丞相蘇公真有後。
過家上冢問阿兄，四海澄清眼明否。
送許同年赴江寧知錄
作者：晁說之
朝代：宋

風稜索索許子伯，軺車督郵聲赫赫。
裔孫德似官亦同，獨乘瑞霧開羽翮。
金陵城裏春色多，疑是六朝舊金碧。
只宜細看後庭花，慎莫垂淚江家宅。
吳驃那解醉離腸，嗟余自是思歸客。
荷葉開時楊梅熟，江南江北遙相憶。
送邢子强還洛
作者：晁說之
朝代：宋

行樂洛城爲第一，暫勞使節持還家。
橋頭鋪遍中秋月，樓上吹殘九日花。
誰聽高談擒虎豹，且容濁酒傲烟霞。
從君一笑知無分，短髪長途倍嘆嗟。
送邵大兄知果州
作者：晁說之
朝代：宋

先生之子徵聘日，自當黌舍稱先生。
即今白頭青眼絕，空持短策長安城。
漢宮雨露一朝到，劍閣山川五馬行。
既成詩書鄒魯俗，難忘家世伊洛情。
穰橙鄧橘饒渠勝，魏紫姚黄如我盟。
約束南充謝家女，飛空倦矣復齊氓。
鴈遠難羣聲不斷，□□□□□□□。
顧我寧無意遠遊，羸病不得俱徂征。
長亭無酒酌君别，獨将此恨西南傾。
送鍾離秀才往越州
作者：晁說之
朝代：宋

客游會稽去，惜哉無鏡湖。
雲迷神禹廟，鴉護季真居。
五字君詩費，千秋我恨除。
寄來休草草，涕淚憶皇都。
送陜西運使陸郎中
作者：晁說之
朝代：宋

二十年來關內客，眼明太華高太白。
今日前驅使者旌，雞舌香餘新日月。
春初敵騎逼王城，公在城頭佐天策。
将兹膽略撫西戎，蕭關遠爾無堅敵。
便使秦人不告饑，軺車與爾同休戚。
惟應拂拭舊題名，幾人身在空相憶。
爲我寄謝錢都統，鬢間不許霜雪積。
送韓七十赴澶淵舊任所爲士掾
作者：晁說之
朝代：宋

不樂予何甚，非關未策勳。
秋燈逢積雨，客淚送離羣。
身事千年鶴，心期萬里雲。
煩君經廢廟，嗚咽當家文。
送顧彌邵朝奉知錢塘
作者：晁說之
朝代：宋

錢塘宰是會稽客，一身見盡元與白。
元白風流且置之，是家尊翁勇金石。
早受申公國士知，誰任東坡邦人責。
之子敢嗟官不達，惟慚家世無踵迹。
大才小試亦丹青，衆前獨却自朝夕。
童稚欣欣新有謡，湖山藹藹舊相識。
定知不用酒遣閒，流行舉要百代曆。
途中
作者：晁說之
朝代：宋

十年未就歸山計，一日歸爲保障翁。
無奈征衣中散虱，可堪行道庶人風。
悠悠秦晉山河在，漠漠金張冢墓空。
回首江湖二三子，長亭寒夢亦匆匆。
途中寄城中諸公
作者：晁說之
朝代：宋

孤飛弱羽真難可，作底徘徊去住間。
柳影生風歸曲渚，雷聲送雨過前山。
庾郎有待復何待，白傅求閒而得閒。
回首玳筵醒醉伴，曾將幽憤唱陽關。
途中寄高仲詔
作者：晁說之
朝代：宋

飄零誰惜别，不賦送行詩。
獨有悲秋客，難忘上壠時。
素心慚錦段，清淚濕瓊枝。
塞馬寒來健，夫君莫我思。
途中對雪
作者：晁說之
朝代：宋

殘歲初霙慰所思，征衣坂路固無奇。
漫知謝女能聯句，安得顔兒與接詩。
嵩嶽夢中宜寂寂，雕山眼底尚遲遲。
明年花發應如許，坐看遊蜂憶此時。
途中遇雪二絕句·其一
作者：晁說之
朝代：宋

征裘不是謝莊衣，何事輕霙故故飛。
應是多情要新句，敢酬瓊藻觸寒威。
途中遇雪二絕句·其二
作者：晁說之
朝代：宋

慘淡修途問若何，璇蕤瓊藻未須多。
使君此夕應難醉，紅玉看人子夜歌。
途次憶故居
作者：晁說之
朝代：宋

自喜白髯翁，深居看歲窮。
雪迷石嶺上，月在草堂中。
樵客曉來市，田家夜半舂。
豈期胡騎到，無地得相容。
通叟年兄視以柳侯廟詩三首輒亦有作所謂增來章之美也·其一
作者：晁說之
朝代：宋

平昔柳侯廟，拾君詩興餘。
帝閽誰掌制，天步此貞符。
敢恨初沈佩，惟慚再索車。
羅池聊自戲，况復已榛蕪。
通叟年兄視以柳侯廟詩三首輒亦有作所謂增來章之美也·其三
作者：晁說之
朝代：宋

當世容讒賊，他年奈我何。
文編興舊學，詩價重東坡。
木檞開能幾，子規啼漫多。
羅池碑字滅，猶解徹庭莎。
通叟年兄視以柳侯廟詩三首輒亦有作所謂增來章之美也·其二
作者：晁說之
朝代：宋

何處乘駒去，空庭荔子垂。
韓詞方走奠，柳廟久徂饑。
既恨謀身誤，仍嗟報國隳。
羅池便如此，不復問愚池。
連日與性之王君談遽來告别因作
作者：晁說之
朝代：宋

許州秀才周若蒙，星官占罷淚無從。
歐陽公死不過夏，天上文星已告凶。
常秩王回暨姚闢，排斥先儒不少容。
回第曰向竊笑之，問學文章衆所同。
識此二事王氏孫，酸棗先生稱祖翁。
先生易老凈肇樂，晚奏象繫明光中。
清淨之化浹百年，寡欲愛民自祖宗。
潛仁蓄德流必遠，譬如喬嶽生寒松。
天之生材弗浪與，不世其美安得雄。
君之積學萬石簴，筆力仍關千石鐘。
遑遑欲談誰聽此，秋江好渡多柔風。
連日酷暑異常攄悶而作
作者：晁說之
朝代：宋

寒暑平分，東南之徼，何多暍哉。
遠望炎洲，近觀火井，相與朝燼而夕灰。
名曰冰紈霜練，服之一縷如十襲，而信衣冠之不能。
敢疑夏祖之居會稽，短髪文身自蔽以草萊。
浪婆兒，身世世，共道常年不如是。
誰復憐北客，此日真憔悴。
深山乳虎想騰倚，清風不來空嘯死。
安得人如葛稚川，脱身直下坐井底。
奈何滄海濁沸，日不敢浴，金波自爛玉兔熟。
四方上下濁氛滿，何許層冰映雕玉。
苦熟何不可，濁氛端惱我。
遊靈巖山寺
作者：晁說之
朝代：宋

昔愛屏作山，今愛山作屏。
還曲不可數，兩目徒熒熒。
須臾背負巘，恍惝面對陘。
屯聚陣脚馬，羅列仙女軿。
秀色非有無，花氣自芳馨。
翠麓下靡靡，危峰上亭亭。
借問深幾何，飛鳥中暫停。
衆異者明孔，白晝觀辰星。
霜令殊未酷，黄蘂間青青。
連岫鏁寶符，重壁藏修靈。
世俗那得見，見形不識形。
言念朗法師，於此老禪扃。
應化今何到，空餘虎上經。
我如夢中遊，夢夢入杳冥。
爾來塵滓醉，不覺一朝醒。
下山如夢斷，獨疑在茅廳。
朝雲到人世，飄飄細雨零。
過洛陽贈親舊
作者：晁說之
朝代：宋

古來無奈洛陽塵，興屬今朝誰與親。
河岳新秋初過雁，園林曉月遠行人。
波聲有喜咸通汴，雲影相隨直到秦。
白笋紫薑勤故舊，公孫出仕獨堪嗔。
過漢武望仙宮在鄜寺之西三絕句·其一
作者：晁說之
朝代：宋

海外求仙事渺茫，却煩鶴駕訪劉郎。
修門自有偷桃客，好試低眉問帝鄉。
過漢武望仙宮在鄜寺之西三絕句·其三
作者：晁說之
朝代：宋

黄金無限不須成，欲塞河流要負薪。
誰識望仙宮裏事，只因蕩漾阿嬌春。
過漢武望仙宮在鄜寺之西三絕句·其二
作者：晁說之
朝代：宋

山下時時聞鳳簫，山中處處得蟠桃。
劉郎仙去何難事，不用飛樓百尺高。
過荆軻冢四絕句·其一
作者：晁說之
朝代：宋

過華踰河勢北傾，何人來此葬荆卿。
千金匕首安知在，易水寒來尚有情。
過荆軻冢四絕句·其三
作者：晁說之
朝代：宋

刺客傳中軻絕倫，後來尫怯寂無人。
秦人更甚燕人恨，不葬燕臺留葬秦。
過荆軻冢四絕句·其二
作者：晁說之
朝代：宋

太子當年計不疏，虎狼有劍斷頭顱。
逡巡不血荆軻手，自要輼輬費鮑魚。
過荆軻冢四絕句·其四
作者：晁說之
朝代：宋

貫日白虹可奈何，書生容易笑荆軻。
美新伾黨臨遺冢，慚愧絕無狐兔過。
過萬丈潭觀山呈圓機
作者：晁說之
朝代：宋

棄捐蹤跡盡悠悠，山水之恩亦太優。
成熟此生無再辱，發揚何事敢他求。
乘閒今日聯高足，就隱明年獨遠遊。
潭面可量才萬丈，總於春恨作浮漚。
過陜州贈蘇儀掾仲滋·其一
作者：晁說之
朝代：宋

老去情懷誰與謀，壞壁無蛩更益愁。
收覧雨聲來枕上，飛揚馬鬛在岡頭。
欒城孫子何來此，華國文章肯漫休。
邂逅關山論家世，更期信息在西州。
過陜州贈蘇儀掾仲滋·其二
作者：晁說之
朝代：宋

河擁秋聲客恨新，誰能出語共輪囷。
信知五采生丹穴，不許文章屬外人。
過鴈和二十二弟韻·其一
作者：晁說之
朝代：宋

我避邊塵淮海遠，悠然問鴈爾何來。
中原消息須聞取，南岳峰頭莫漫回。
過鴈和二十二弟韻·其二
作者：晁說之
朝代：宋

莊周口舌過平生，擇鴈何爲貴不鳴。
默默高飛寧有樂，人間生死本來輕。
遠戎
作者：晁說之
朝代：宋

遠戎深入震中原，爲問何人守薊門。
功業論天初已繆，和親割地竟難存。
将軍不戰喜三北，逐客何堪厭七奔。
尚有微誠思獻策，千行血淚叩天閽。
遠歎
作者：晁說之
朝代：宋

白髮飄零遠可嗟，百年居屋在京華。
海涯更比天涯遠，星斗沈沈入海涯。
選部中作
作者：晁說之
朝代：宋

白髪來遊宦，山公不我聞。
邪猶在中等，政不占微分。
孤淚滄溟感，微言上帝勳。
何妨貧且賤，嵩嶺有高雲。
避地
作者：晁說之
朝代：宋

久欲爲僧避世喧，況當寰海正飛翻。
五臺自有天台院，處處流通玄妙門。
避地
作者：晁說之
朝代：宋

避地半徒步，身存亦幸哉。
有詩慚寡和，無酒愧空杯。
重鎮求須與，親王去未回。
吾生本多樂，今日但餘哀。
還諸唱和雪詩次韻作二首·其一
作者：晁說之
朝代：宋

蕭散人間阮始平，輕盈雲外董雙成。
飛英試比休爭麗，連璧驩言與共明。
黄竹異時徒思苦，幽蘭同調得心傾。
何須灞岸蹇驢夜，更學幽人老婢聲。
還諸唱和雪詩次韻作二首·其二
作者：晁說之
朝代：宋

胸中塊磊若爲平，今日相如雪賦成。
廣野喜逢三得白，高山真遇四邊明。
瑤音顧我何能和，玉色煩君幾見傾。
形穢由來慚獨目，自憐猶識佩環聲。
還資道斯立詩卷·其一
作者：晁說之
朝代：宋

秋風吹一葉，送我過東山。
山高日出遲，露重衣裳單。
爰到濟南郡，端士茝與蘭。
扁舟八月水，唱酬清且閒。
憐非郭李客，便了取詩看。
還資道斯立詩卷·其二
作者：晁說之
朝代：宋

馥馨蘭茝語，令人有愧顔。
未見半豹書，安敢道一斑。
分在婢子科，何以能追攀。
還通叟年兄詩卷
作者：晁說之
朝代：宋

白頭從事未抛詩，無奈才何復苦饑。
我易吟愁歸樂土，因君腸斷鄴中詩。
郡齋戲句·其一
作者：晁說之
朝代：宋

烏髭四皓應無術，沉醉三閭豈有方。
將此衰殘齋戒裏，郡人應笑使君狂。
郡齋戲句·其七
作者：晁說之
朝代：宋

朝困十催何敢飽，暮虞百罰更生寒。
雞山小石鳯山柳，移植庭前少自寛。
郡齋戲句·其三
作者：晁說之
朝代：宋

雪中獵戶來呈虎，月下田夫走献麛。
諱道山成應不得，關東誰肯有書題。
郡齋戲句·其二
作者：晁說之
朝代：宋

一夫肆力能排闥，萬旅無謀漫仰關。
成敗是非今有底，忍將鞭扑作威顔。
郡齋戲句·其五
作者：晁說之
朝代：宋

蕭條吏散如堪適，蕭灑詩成亦可娱。
王謝異時同惠我，只慚筆力不能俱。
郡齋戲句·其六
作者：晁說之
朝代：宋

雜號將軍人所薄，東宮贊善自曾嘲。
如何今日余爲守，黄獨白𢇲誇大庖。
郡齋戲句·其四
作者：晁說之
朝代：宋

斗升白米能供酒，暝目紅裠難聽歌。
爲謝黄州王內翰，莫言官職也蹉跎。
鄜州上元
作者：晁說之
朝代：宋

酷愛鄜州月，真分紫府燈。
月收烟蕩漾，燈比石稜層。
鄜州人語間有似河朔人處予獨知其然蓋此本魏之上郡魏人以歸秦之三年秦遂稱王而不樂爲秦民之故其音猶魏也作絕句
作者：晁說之
朝代：宋

魏郡歸秦秦遂玉，音猶故魏恨難忘。
誰知我本魏郡士，比汝獨思田子方。
鄜州張路鈐處見東坡所書漁父四首感歎之餘因思諸王孫伯言善歌此辭每以爲樂作寄伯言視張
作者：晁說之
朝代：宋

庾郎幾尺大腰圍，江北江南有好詩。
今日王孫渾得似，仍知漁父醉醒時。
爲我高歌掩明鏡，上方涼簟鬼神悲。
我曹早有江湖興，風雨輕鷗細細隨。
君朝明光我圁洛，愁腸只有醉爲期。
海外騎鯨消息斷，無窮飛絮解相思。
孤舟本要載西子，欲付此聲知有誰。
安西將軍元好事，紙背題來十襲之。
鄧掾知言再和暮春詩見視過形推奬有意論詩報作三首·其一
作者：晁說之
朝代：宋

駘蕩殘春恨，霞餘散綺紅。
遊絲能四塞，落葉劇三空。
思苦欲留夜，愁多却喜風。
參軍真俊逸，好是念文窮。
鄧掾知言再和暮春詩見視過形推奬有意論詩報作三首·其三
作者：晁說之
朝代：宋

江左多才士，君詩醉玉紅。
幾篇愁客恨，九畹任春空。
便欲傾家釀，誰知出谷風。
劉楊名一代，可惜義山窮。
西崑體方盛時，梨園伶人作一窮士。
云是李商隱，襤縷甚，云近日爲人偷盡。
鄧掾知言再和暮春詩見視過形推奬有意論詩報作三首·其二
作者：晁說之
朝代：宋

君侯哦苦淡，雅不愛深紅。
冷眼看春盡，愁腸欲海空。
近尋山谷體，遠到建安風。
只恐妨高步，令君似我窮。
鄧聖求作端明時嘗贈予詩云妙論出六合微言破九流其言雖過矣要是前輩中有相知者逮今將三十年奔走鄜州諸邑察視保甲感舊作長句
作者：晁說之
朝代：宋

白頭關塞走匆匆，曾玷山公啟事中。
妙論微言思落日，荒山窮谷夢悲風。
八哀欲賦嗟無語，三徑宜歸恨未容。
却願掃除西域去，預羞麟閣畫邉功。
鄭州古有夕陽樓自唐末兵火後遂廢況今圃田殘破客中望揚州作絕句
作者：晁說之
朝代：宋

日月争流淚亦流，幾年不見夕陽樓。
太平時節古來少，却上迷樓一望休。
重蒙三十六丈大夫德充中大賦九日詩期字韻詩輒復以致謝遂及閣筆之域
作者：晁說之
朝代：宋

平陽樓上重陽日，周覧悲歡孰與期。
盛德不應無隱者，大豪寧復有屠兒。
未舒鸑鷟青天翼，難識珊瑚碧海枝。
莫擬吹花多繼筆，羸兵易衂槖仍垂。
金陵二首·其一
作者：晁說之
朝代：宋

金陵形勢眼中見，一弔興亡夢寐間。
侯景長驅走龍虎，王敦內叛壓江山。
中原有主申明命，下國何人敢肆姦。
白首自傷歸未得，此身何處得清閒。
金陵二首·其二
作者：晁說之
朝代：宋

上帝於人靡有常，江流何處任興亡。
干戈揖遜一錫杖，社稷山川半面粧。
故自無人比叔子，尚憐有意保襄陽。
白頭難待太平策，萬國明朝建治康。
錢德載以臨江朱玠筆見贈以詩謝之德載與李先之亦相善
作者：晁說之
朝代：宋

清江長官空書來，朱玠妙筆空悠哉。
恐是怕上萬言書，惡嫌並命憎不才。
閒居
作者：晁說之
朝代：宋

閒居豈無事，一動百艱難。
水爲齋僧惜，花因供佛殘。
喜聞多死士，厭話小長安。
香火同緣客，饑腸先永嘆。
閒極
作者：晁說之
朝代：宋

閒極忘羈旅，秋色爲我深。
牛卧樹外影，雞鳴堂中心。
自言身已隱，人道尚官箴。
明趨傍海郡，適我梁甫吟。
陰山女歌
作者：晁說之
朝代：宋

陰山女漢服，初裁淚如雨。
自看顔色宜漢裝，琵琶豈復傳胡譜。
赤車使者傳琵琶，翩然雌鳳隨凰去。
豈不憐此女兒心，父母生身遠有祖。
平生父母九原恨，得幸一朝收拾取。
使者高義重咨嗟，衣裳盟會其敢許。
漢装漢曲陰山墳，七十年來愁暮雲。
即今山川還漢家，泉下女兒聞不聞。
誰将一樽內庫酒，招此芳魂亦何有。
崔盧舊族自豪英，顧此女兒慚色否。
巍巍之功惟陛下，萬歲百男固宗社。
赫赫雷電暫出車，陶陶韶濩詠歸馬。
墨荘侍讀如尚在，應有好辭獻壽斝。
陳情
作者：晁說之
朝代：宋

春風到來久，今日令得行。
蛙聲曲池滿，柳色深巷明。
負痾老客子，徜徉難爲情。
豈不懷故隱，盜賊間徂征。
近得望行在，氣祲夜峥嶸。
諒待賢者出，一偃天下兵。
四夷堡障静，三農田野耕。
雞豚飽故老，廉恥責後生。
我雖素餐者，自謂能頌聲。
此情誰與同，有公仍有卿。
雨中
作者：晁說之
朝代：宋

雨中新種竹，波上舊來鷗。
客子何時樂，幽人未肯愁。
雨中即事
作者：晁說之
朝代：宋

寥寥兹夏晚，秋韻已蕭然。
風雨疏籬外，詩書曲几前。
道心勤自厲，愁緒每相牽。
秦樹連烽火，吳鞵落海壖。
不能先到縣，豈待晚歸田。
丹劑誰能遘，金爐試得烟。
去天真一百，奏牘舊三千。
藁草紛盈架，誰令宿瘤研。
雨霽聞溪流作
作者：晁說之
朝代：宋

山前霖雨霽，流水興何長。
曲澗通蘭若，餘音到草堂。
龍鱗應已備，魚尾得令狂。
奏凱入關陣，尋仙泛海航。
月添波蕩漾，風共影瀰茫。
不作羈臣淚，明朝涸復常。
雪中懷水雲館
作者：晁說之
朝代：宋

六出花頭萬疊波，水雲館前不肯過。
玉鸞素面如相語，人間清興今如何。
靈璧石有未上供者狼藉兩岸
作者：晁說之
朝代：宋

鳳凰山石與石殊，敕使督貢傾舳艫。
擎空不數碧菡萏，媚日寧顧女珊瑚。
但識天囿簫韶底，豈期汴岸沙礫餘。
煬帝錦帆幾來往，曾不得汝恨何如。
静
作者：晁說之
朝代：宋

蕭然一室静，樂只復何如。
子晉吹笙罷，孫登長嘯餘。
兒童奔入學，賓客遠回車。
更願干戈息，殘年老敝廬。
静夜
作者：晁說之
朝代：宋

此身飄蕩久，静夜得幽情。
月色隨窓盡，泉聲到枕輕。
老夫方讀易，稚子莫談兵。
似說歸期近，嵩陽學自耕。
韓二十七詩來云已束歸鞍逐去鴻令人欣喜愧嘆輒次韻和
作者：晁說之
朝代：宋

此身重滯愧征鴻，况對庭前郢樹風。
暫至京師便歸去，敢期今日有黄公。
頃客解梁有詩云中條山下讀周易定是前身關子明是時頻與張芸叟侍郎通書亦嘗寄此詩呈視今再過此郡遇芸叟之客王六東起感懷而作
作者：晁說之
朝代：宋

坂路十年塵坱身，不知何事往來頻。
敢言上國非吾土，自許中條是故人。
志在韋編徒寡與，人亡陸海漫多珍。
龍門有客暫相值，頗話年來亦苦辛。
題兩馬圖
作者：晁說之
朝代：宋

前馬去駸駸，年少意有餘。
後馬追馳驟，喘殺肥髯奴。
題公震小景
作者：晁說之
朝代：宋

萬古興亡歸白鷺，一時舒慘在青山。
與君都下太平日，豈料思君鼙鼓間。
題六一東坡像·其一
作者：晁說之
朝代：宋

座右銘何有，丹青得若人。
東坡禪客衲，六一醉人巾。
先後文章伯，安危社稷臣。
廟堂思潁日，海嶠夢鈞辰。
□□□□□，□□歎會神。
何當均雨露，劍佩畫麒麟。
題六一東坡像·其二
作者：晁說之
朝代：宋

眉山凝間氣，渤海識茲人。
一代執鞭士，千秋折角巾。
高趨周室輔，平處漢廷臣。
白首齊明易，鴻鈞異撫辰。
參差非所嘆，契闊自如神。
不念乞靈者，翩然駕白麟。
題卲武軍泰寧縣葉恪循道清風樓
作者：晁說之
朝代：宋

葉公賢父子，清風何奕奕。
愛彼清風好，危樓高百尺。
來從玉宇遠，照衣光可擲。
桂葉尚飄飄，蕙草不習習。
平生眼豁開，脱然凌羽翼。
對飲伴明月，故人念疇昔。
詠歌何穆如，援琴更幽寂。
慈烏遶難老，霅溪非其匹。
華陽三層上，松韻亦蕭瑟。
題大年閣路逢僧圖
作者：晁說之
朝代：宋

關深羈思滿，風斷綠陰單。
一遇空門侣，那知行路難。
題弟子問
作者：晁說之
朝代：宋

人物昭陵一代傾，墨莊夫子著書成。
我生既晚復何恨，解叩青霜鐘大鳴。
題新泉
作者：晁說之
朝代：宋

舍北洗山如有待，舍南泉發本無期。
羈愁盡落清音裏，不用騫公讀楚辭。
題明王打毬圖
作者：晁說之
朝代：宋

閶闔千門萬戶開，三郎沈醉打毬回。
九齡已去韓休死，無復明朝諫疏來。
題明發所畫訪戴圖渠自有詩
作者：晁說之
朝代：宋

扁舟雪夜興，千載風流存。
詩畫能幽絕，不似諸王孫。
興多却易盡，一世復何待。
傖父莫罵予，猶且不見戴。
題楊如晦二畫·蜀道圖
作者：晁說之
朝代：宋

山鈎樹白何年歲，流瀑可聽下無地。
行人愁絕却無愁，始信宜歌蜀道易。
題楊如晦二畫·邊鸞雉
作者：晁說之
朝代：宋

駭雉丹青人姓邊，無花無石自瞿然。
已能倚壁音聲絕，何用蹲飛欲上天。
題沖弟詩卷
作者：晁說之
朝代：宋

阿沖五字來，江山千里餘。
能爾麗金碧，定是勤詩書。
文章與神明，動作本自俱。
古人既云已，令公有規模。
五世以文稱，故家誰復如。
題琦公讚光堂
作者：晁說之
朝代：宋

山川固高深，不掩珠玉光。
道人覺物者，明明豈自藏。
奈何一世中，暝醉不我臧。
收斂萬古志，風雨一茅堂。
問之默不語，詩成蘭蕙香。
山中多卉木，有待而芬芳。
自憐年少時，徹今晝公行。
虛空流水遠，天外有鸞凰。
白髮此種種，紅塵誰茫茫。
嵩少今卜築，因之歸興長。
題畫扇
作者：晁說之
朝代：宋

秦秦何處樂，獨自託孤枝。
玉粒知無分，清風也自戲。
題縣南莊壁
作者：晁說之
朝代：宋

城下之師莫問天，只將性命託忠賢。
效官三黜未爲恨，閉戶七奔方可憐。
虎變不宜懷猶預，龍韜豈憚費迍邅。
前村父老來相問，本望今年是好年。
題鄜州牡丹
作者：晁說之
朝代：宋

牡丹憎我真惡客，不解飲酒不吟詩。
欣持一尊勸花飲，那知不醉但淋漓。
爾花既醉應似我，耿耿一世幾傷悲。
綠珠樓下香猶在，西子舟中意尚遲。
三尺晏嬰頻欲殺，爾何夭矯尋常爲。
沅湘草木共憔悴，幽蘭何足九畹滋。
昔人妙語不爾發，顧我安得有好辭。
晚來亦解意自足，秀色直可餐待肥。
題長安趙氏園
作者：晁說之
朝代：宋

長安池館欝峥嶸，此地偏多客子情。
秋晚寒藤侵石痩，夜深熟果落池驚。
後生解識南山趣，先德元高戎夏聲。
感時暫來添白髪，南山曾見漢公卿。
題韋偃雙松老僧圖
作者：晁說之
朝代：宋

兩松鬰蒼蒼，夭矯出奇峭。
翛然龍蛇姿，勢欲排巖嶠。
老禪獨會心，默坐觀萬竅。
我亦發深省，倚檻一長嘯。
此興含千古，孰謂韋偃少。
顧彌邵以其尊內翰所有歐陽公集遺侄季澈賦詩篇末見及輒次韻作
作者：晁說之
朝代：宋

昭陵人物一朝盛，晚有醉翁爲擬倫。
譬如羣鳳粲羽翰，來下千里儀九成。
鳳歸樂絕天寥寥，人間墜簡空垂精。
可但光華開日月，要識忠憤聳幽神。
虎頭本是當時客，教子傳孫無粟亭。
晝吟夜誦翁文耳，池蛙何容聒正聲。
得之不待金錯贈，好守門律如時令。
君家此叔定不癡，莫厭家雞外勤請。
風
作者：晁說之
朝代：宋

一雨一月强，天地同翳如。
大風半夜起，上下痛掃除。
彼蒼不自壓，人力端奈渠。
不然何特異，搖蕩此寰區。
癡兒怖懼起，無衣凍不蘇。
尚恐山岳仆，寧暇小物謀。
人生所托微，造化仁有餘。
明朝木杪静，晏晏看天衢。
風琴
作者：晁說之
朝代：宋

不植風琴二十年，僧來爲我置齋前。
欲教羈思殘春夢，吟落浮雲共灑然。
風雨縱横至
作者：晁說之
朝代：宋

風雨縱横至，此非淵明廬。
勉哉風雨操，人品有賢愚。
彼方適雲旗，我切畏泥塗。
淒淒向深夜，何處識斗樞。
風雪
作者：晁說之
朝代：宋

風雪三冬北，江潮二月時。
怪今阿那事，不得作春詩。
飄流
作者：晁說之
朝代：宋

飄流北客江之左，自問行藏語亦難。
江上即今無盜賊，浪中何日不風寒。
曹潘鼙鼓於茲見，王謝風流何處看。
歸客不知朱雀好，但誇明月洛南灣。
飲酒
作者：晁說之
朝代：宋

與君厭苦洛陽塵，望斷今朝那得親。
爲問紅旗白馬客，何如左蔗右螯人。
醉來無意誅讒鬼，醒後傾身事麴神。
辜負景鐘勳業志，杜康廟裏作功臣。
馬上睡
作者：晁說之
朝代：宋

前驛得駑馬，據鞍可天隱。
青山隨我行，夢寐亦清省。
此樂世所無，蝶化猶未甚。
須信忘機者，在在得安穩。
高二承宣以長句餉新茶輒次韻爲謝·其一
作者：晁說之
朝代：宋

春風伴我到僧家，嘆息無名供佛花。
劉子枕糟非枕酒，陸生論水不論茶。
少多何必求玄鵠，一二唯當較白沙。
更恨老年難得睡，因君茗粥恨無涯。
高二承宣以長句餉新茶輒次韻爲謝·其二
作者：晁說之
朝代：宋

信美江山非我家，興亡忍問後庭花。
明時不見來求女，儉德唯聞罷貢茶。
鷁首千重能破浪，馬蹄萬里正便沙。
煩君識取人才盡，白首飄零漫海涯。
高二承宣與蘇二左司唱和春雨詩遠蒙見寄依韻和之·其一
作者：晁說之
朝代：宋

太乙池中艦，洞庭湖上篷。
問誰今得樂，宇宙釣絲中。
高二承宣與蘇二左司唱和春雨詩遠蒙見寄依韻和之·其二
作者：晁說之
朝代：宋

公子與王孫，何須更問耕。
春心爲花雨，梅杏尚難平。
高藤州六觀堂
作者：晁說之
朝代：宋

曾子三省予未能，夫君六觀何自入。
天台敖我三觀妙，君又三之彌有得。
露下聚散俱已空，電出有無仍不實。
一世假夢暫踟蹰，萬緣托幻聊戲劇。
澄淵泡起不離中，端形影見無差忒。
兹惟一心之所發，邈乎此心近不識。
更須止之艮爲山，隨其觀處離非日。
與君相遇紫陌邊，不謂我言無不急。
君方度嶺駕朱輅，我言之外何所識。
高郵人物絕句二首·其一
作者：晁說之
朝代：宋

高郵崔監富詩書，筆力雄豪與世疏。
不是魏公公道在，定垂白髪老菰蒲。
高郵人物絕句二首·其二
作者：晁說之
朝代：宋

高郵少年有王令，豪氣雄才海內無。
當日談兵今可用，只愁遺像是癯儒。
高郵忽見叔易嵩山下所寄絕句次韻和之舊所作不次韻也
作者：晁說之
朝代：宋

我憶故人頭更白，故人夢我眼猶青。
重湖疊浪君知否，正似當年翻水經。
高郵書事
作者：晁說之
朝代：宋

飄然去國到他鄉，晝晷難移夜漏長。
自恨旅懷多偪仄，誰教春夢遠顛狂。
舒虹蕩月明珠過，積雪迷雲小稻香。
雙絕兹焉甘作客，只慚不得去勤王。
鹿鳴席上送諸先輩詩
作者：晁說之
朝代：宋

周室賓興綺席陳，漢家勸駕禮還申。
鸚遷同谷烟霞喜，鯉化瓊林雨露新。
日御駸駸須六轡，奎文燁燁自三秦。
先應沉醉換春色，病守狂吟已覺春。
黄河多淘河之屬有曰漫畫者常以觜畫水求魚有曰信天緣者常開口待魚感之賦三詩·信天緣
作者：晁說之
朝代：宋

信天緣，何爲者，非達亦非賢。
終朝開咮不敢仰，待魚落咮急下咽。
大魚變化小魚黠，誰肯効命於爾前。
皇天日月高，無心憐爾曹。
幾欲强求索，豈不鑒漫畫。
黄河多淘河之屬有曰漫畫者常以觜畫水求魚有曰信天緣者常開口待魚感之賦三詩·淘河
作者：晁說之
朝代：宋

淘河復淘河，后土激浪沙分波。
大石羽轉雜龍鼉，汝欲澄清力幾多。
官家費盡水衡錢，萬夫政待汝漪漣。
天上有河鵲以填，可增汝漫髠其顛。
虚名覈何嘗，休譏汝在梁。
黄河多淘河之屬有曰漫畫者常以觜畫水求魚有曰信天緣者常開口待魚感之賦三詩·漫畫
作者：晁說之
朝代：宋

漫畫復漫畫，河尾沙軟喙一尺。
天生剛啄不解禿，倦魚薄淺幸有得。
謀拙力百費，何處有金翅。
饑腸倚暮煙，慚愧信天緣。
一舍
作者：晁说之
朝代：宋

一舍终朝得自容，强如平昔慰途穷。
炉心捜火分香烬，砚首融冰护笔锋。
愁极偶逢醽醁酒，梦回犹待景阳钟。
庙堂未肯图兴復，四海九州思会同。
一舍
作者：晁说之
朝代：宋

一舍终朝得自容，强如平昔慰途穷。炉心搜火分香烬，砚首融冰护笔锋。愁极偶逢醽醁酒，梦回犹待景阳钟。庙堂未肯驱胡骑，四海九州思会同。
七月一日作
作者：晁说之
朝代：宋

去秋今复号新秋，要使新愁入旧愁。四海元龙霖雨望，一生仲举国家谋。囚冠不脱凋蓬鬓，旅殡何堪败蒻舟。谁与此怀同涕泗，南山朝霭暮烟浮。
七月一日作
作者：晁说之
朝代：宋

去秋今復号新秋，要使新愁入旧愁。
四海元龙霖雨望，一生仲举国家谋。
囚冠不脱凋蓬鬓，旅殡何堪败蒻舟。
谁与此怀同涕泗，南山朝霭暮烟浮。
七月五日立秋
作者：晁说之
朝代：宋
体裁：七言绝句

故庐归客不胜愁，可是人间晚立秋。收潦水清如可待，无穷蛭螾看沈浮。
三岁
作者：晁说之
朝代：宋

羁离已三岁，几处幸容身。
有梦延秋雨，无言问战尘。
伤今多难日，忆我太平人。
雨露随行在，公卿几番新。
三岁
作者：晁说之
朝代：宋

羁离已三岁，几处幸容身。有梦延秋雨，无言问虏尘。伤今多难日，忆我太平人。雨露随行在，公卿几番新。
三川
作者：晁说之
朝代：宋
体裁：七言绝句

三川窈窕山隈隩，宜着狂歌老杜家。辛苦寄书消息断，想渠涕泪问京华。
三川直罗之间作
作者：晁说之
朝代：宋

饶须羌鼻似羌浑，人在山头羊在门。欲把流霞来饮汝，未甘便唤作曾孙。
三川直罗之间作
作者：晁说之
朝代：宋

饶鬚羌鼻似羌浑，人在山头羊在门。
欲把流霞来饮汝，未甘便唤作曾孙。
三川言十数年前尝有一短帽骑驴之士半醉徘徊原上久之曰三川非昔时比矣恍惚失其人所在有收杜老醉游图者物色之知为杜之再来也予独鄙之作诗二首
作者：晁说之
朝代：宋

君不见少陵有客字子美，三赋献罢胡尘起。招魂收泪谒行在，宁论家室三川里。云寒日淡剑阁深，翠华望断尘埃底。狼虎食人大道傍，回首妻孥须怖此。亦尝寄书问讯之，鲤鱼何在沧溟徙。晚年虽卜浣花居，心折秦云恨有馀。茯苓不御丹砂就，仙去还来纵目初。乾坤宿醉参横醒，且策东家旧蹇驴。邻里一人安可得，亦无坟冢可蓁芜。人间偪仄何偪仄，却自骑驴追李白。君不见杜老死去傲九天，肯顾帑臭下山川。问予何事知其然，此世此老无姻缘。平生志愿得酒眠，暂时去作酒中仙。况今仙侣琼琚连，瑶池醉倒阿母前。一瞬人间亿万年，泰山为尘海作田。何处更复有山川，凤凰五色歌云烟。三川何人莫浪传，汝曹虱脑真可怜。华清有梦亦狂颠，夜阑秉烛仍悁悁。君不见狄郎志尚冰玉坚，独闻此老近作佳城篇。
三川言十数年前尝有一短帽骑驴之士半醉徘徊原上久之曰三川非昔时比矣恍惚失其人所在有收杜老醉游图者物色之知为杜之再来也予独鄙之作诗二首·其一
作者：晁说之
朝代：宋

君不见少陵有客字子美，三赋献罢胡尘起。
招魂收涙谒行在，宁论家室三川裏。
云寒日淡剑阁深，翠华望断尘埃底。
狼虎食人大道傍，回首妻孥须怖此。
亦尝寄书问讯之，鲤鱼何在沧溟徙。
晚年虽卜浣花居，心折秦云恨有余。
茯苓不御丹砂就，仙去还来纵目初。
干坤宿醉参横醒，且策东家旧蹇驴。
邻里一人安可得，亦无坟冢可蓁芜。
人间偪仄何偪仄，却自骑驴追李白。
三川言十数年前尝有一短帽骑驴之士半醉徘徊原上久之曰三川非昔时比矣恍惚失其人所在有收杜老醉游图者物色之知为杜之再来也予独鄙之作诗二首·其二
作者：晁说之
朝代：宋

君不见杜老死去傲九天，肯顾帑臭下山川。问予何事知其然，此世此老无姻缘。平生志愿得酒眠，暂时去作酒中仙。况今仙侣琼琚连，瑶池醉倒阿母前。一瞬人间亿万年，泰山为尘海作田。何处更复有山川，凤凰五色歌云烟。三川何人莫浪传，汝曹虱脑真可怜。华清有梦亦狂颠，夜阑秉烛仍悁悁。君不见狄郎志尚冰玉坚，独闻此老近作佳城篇。
三川言十数年前尝有一短帽骑驴之士半醉徘徊原上久之曰三川非昔时比矣恍惚失其人所在有收杜老醉游图者物色之知为杜之再来也予独鄙之作诗二首·其二
作者：晁说之
朝代：宋

君不见杜老死去傲九天，肯顾帑臭下山川。
问予何事知其然，此世此老无姻缘。
平生志愿得酒眠，暂时去作酒中仙。
况今仙侣琼琚连，瑶池醉倒阿母前。
一瞬人间亿万年，泰山为尘海作田。
何处更復有山川，凤凰五色歌云烟。
三川何人莫浪传，汝曹虱脑真可怜。
华清有梦亦狂颠，夜阑秉烛仍悁悁。
君不见狄郎志尚冰玉坚，独闻此老近作佳城篇。
三川诵杜老观水涨诗
作者：晁说之
朝代：宋

平生少陵诗，佳处岂尽识。
何敢窥意韵，尚且昧形迹。
身到三川来，瞀瞀迷咫尺。
连天穹谷句，忘饥三叹息。
高高方若悬，下下仍如绩。
扶上而削下，乃在吾行役。
突然念此老，镕写不可极。
意中无遗境，象外有余力。
后来羣偷儿，蠧鱼恣口食。
安知九鼎珍，宜尔终身瘠。
此行敢告劳，顾影若有得。
不见水涨时，两眼犹历历。
三川诵杜老观水涨诗
作者：晁说之
朝代：宋

平生少陵诗，佳处岂尽识。何敢窥意韵，尚且昧形迹。身到三川来，瞀瞀迷咫尺。连天穹谷句，忘饥三叹息。高高方若悬，下下仍如绩。扶上而削下，乃在吾行役。突然念此老，镕写不可极。意中无遗境，象外有馀力。后来群偷儿，蠹鱼恣口食。安知九鼎珍，宜尔终身瘠。此行敢告劳，顾影若有得。不见水涨时，两眼犹历历。
三日
作者：晁说之
朝代：宋
体裁：七言绝句

只将三日为元巳，准拟流觞不误期。惭愧魏人风味好，无穷花蝶漫相思。
三月二日大风
作者：晁说之
朝代：宋

数日寒暄不得常，一朝风伯擅乾纲。浪飘石去鱼龙斗，屋落瓦来鸡犬藏。谁敢扬舲窥北渚，便当弭节奉东皇。穆如声振中兴业，万国弦歌走未央。
三月二日大风
作者：晁说之
朝代：宋

数日寒暄不得常，一朝风伯擅干纲。
浪飘石去鱼龙斗，屋落瓦来鸡犬藏。
谁敢扬舲窥北渚，便当弭节奉东皇。
穆如声振中兴业，万国弦歌走未央。
三月五日南京梢工来报船经金人残毁之后尚有书籍存者且以二诗为信忽睹高仲夷唱和诗不胜感嘆辄用其韵识其事率同赋
作者：晁说之
朝代：宋
体裁：七言律诗

桃花源上避秦人，岂料渔舟见此身。胡虏杀人掊玉帛，简编破椟委泥尘。谁施骨肉死生惠，只有皇天后土仁。可保斯文犹未堕，庙堂宜亦用儒臣。
三月十一日大阅偶作三绝句
作者：晁说之
朝代：宋

儒服未曾看乐战，铁衣且自戏清时。春风莫道晚无力，解直天王百尺旗。风旗且好冈头看，汉马休论塞外期。前日将军刘越石，功名不及一篇诗。县官未肯斩西戎，谁信鄜州第一功。马似云颓青壁上，人如猿放晓林中。
三月十一日大阅偶作三绝句·其一
作者：晁说之
朝代：宋

儒服未曾看乐战，鐡衣且自戏清时。
春风莫道晚无力，解直天王百尺旗。
三月十一日大阅偶作三绝句·其一
作者：晁说之
朝代：宋

儒服未曾看乐战，铁衣且自戏清时。春风莫道晚无力，解直天王百尺旗。
三月十一日大阅偶作三绝句·其三
作者：晁说之
朝代：宋

县官未肯斩西戎，谁信鄜州第一功。
马似云頽青壁上，人如猿放晓林中。
三月十一日大阅偶作三绝句·其三
作者：晁说之
朝代：宋

县官未肯斩西戎，谁信鄜州第一功。马似云颓青壁上，人如猿放晓林中。
三月十一日大阅偶作三绝句·其二
作者：晁说之
朝代：宋
体裁：七言绝句

风旗且好冈头看，汉马休论塞外期。前日将军刘越石，功名不及一篇诗。
三送先之
作者：晁说之
朝代：宋
体裁：七言绝句

相逢无酒恨如酣，九市三玄俱不谈。秋雨迢迢催客别，别情雨色已江南。
上元前再题南庄壁二首
作者：晁说之
朝代：宋

苍皇徒步子孙随，倒邑空城失所之。十日不通京国信，一灯谁忆上元时。大河难阻金人过，远道休论铁马期。弭难九州宜祭鼎，庆云翔鹤误声诗。古今之祸此云奇，倏忽犬戎城下师。犯阙过于侯景速，劫君更比禄山危。万方瑞物问何在，五世誓书知谩为。祸难群凶谁首尾，京如狼虎黼狐狸。
上元前再题南庄壁二首·其一
作者：晁说之
朝代：宋
体裁：七言律诗

苍皇徒步子孙随，倒邑空城失所之。十日不通京国信，一灯谁忆上元时。大河难阻金人过，远道休论铁马期。弭难九州宜祭鼎，庆云翔鹤误声诗。
上元前再题南庄壁二首·其二
作者：晁说之
朝代：宋

古今之祸此云奇，倏忽犬戎城下师。
犯阙过于侯景速，劫君更比禄山危。
万方瑞物问何在，五世誓书知谩为。
祸难羣凶谁首尾，京如狼虎黼狐狸。
上元前再题南庄壁二首·其二
作者：晁说之
朝代：宋

古今之祸此云奇，倏忽犬戎城下师。犯阙过于侯景速，劫君更比禄山危。万方瑞物问何在，五世誓书知谩为。祸难群凶谁首尾，京如狼虎黼狐狸。
不眠
作者：晁说之
朝代：宋
体裁：七言绝句

孤客危冠不得眠，清灯古像共安禅。鬼神未用来听法，我自观心绝世缘。
且遽告行求题其父所作梦记之后
作者：晁说之
朝代：宋

前身嵩阳老道士，今日京东蔡秀才。
杜门藏书万余卷，不知何身得之哉。
且遽告行求题其父所作梦记之后
作者：晁说之
朝代：宋

前身嵩阳老道士，今日京东蔡秀才。杜门藏书万馀卷，不知何身得之哉。
东城外作呈圆机
作者：晁说之
朝代：宋
体裁：七言律诗

默默专城岁月驰，忽来郊外得心期。龙蛇起伏知何处，天地圆方在此时。更喜风光似江介，可怜饱饷便忘疲。即从此路东归去，他日何能得梦思。
东溪归作
作者：晁说之
朝代：宋
体裁：七言绝句

忽忽寻春恨已迟，山城浑未有花枝。东风马上哦新句，却似卢岩缑岭时。
为客
作者：晁说之
朝代：宋
体裁：七言律诗

为客淮南望上京，祥烟不远恨峥嵘。居人避湿开门晚，宿鸟眠寒择木惊。波浪无时潮失信，关河有盗梦非情。不知归计何从得，碧颍青嵩画未成。
久客
作者：晁说之
朝代：宋

客子能久惯，将何号有生。墨池能入用，纸被喜无声。新月生缑岭，凄风过渭城。忽如无所叹，却似太忘情。
久客
作者：晁说之
朝代：宋

客子能久惯，将何号有生。
墨池能入用，纸被喜无声。
新月生缑岭，凄风过渭城。
忽如无所嘆，却似太忘情。
久留帐下日夕思归辄作长言一首告别经略安抚侍郎
作者：晁说之
朝代：宋

乱山急雨佐吾愁，春去已远人淹留。
谁能一饮一车酒，纵谈醉胆下凉州。
元戎高韵抚鸾凰，旧有沙堤几步长。
眼底不堪论往事，且夸羯鼓似邠娘。
应怜逋客羞涩余，思归欲自驾柴车。
月边风冷不得住，凡骨从来有曼都。
久留帐下日夕思归辄作长言一首告别经略安抚侍郎
作者：晁说之
朝代：宋

乱山急雨佐吾愁，春去已远人淹留。谁能一饮一车酒，纵谈醉胆下凉州。元戎高韵抚鸾凰，旧有沙堤几步长。眼底不堪论往事，且誇羯鼓似邠娘。应怜逋客羞涩馀，思归欲自驾柴车。月边风冷不得住，凡骨从来有曼都。
乘小艇戏作
作者：晁说之
朝代：宋
体裁：古风

知章骑马似乘船，我今乘船若骑马。舳鸣舻喷索莫驭，左磬右控手不把。稍稍风恬可骋望，忽忽波骇难游冶。既信河流怒颊豪，不疑瞿唐不可下。婆儿未用伧儿怪，赤马能战驰马败。伧儿自哂亦以屡，愧尔会稽夏仲御。
九日
作者：晁说之
朝代：宋

日日无堪只叹嗟，谁教九日事豪华。寂寥难落方山帽，烂熳先开野菊花。闻道鹓鸾趋镐燕，忍将鸿雁听边笳。古来感慨今朝甚，苦雨凄风助我赊。
九日
作者：晁说之
朝代：宋

日日无堪只嘆嗟，谁教九日事豪华。
寂寥难落方山帽，烂熳先开野菊花。
闻道鹓鸾趋镐燕，忍将鸿雁听边笳。
古来感慨今朝甚，苦雨凄风助我赊。
九日
作者：晁说之
朝代：宋

日日无堪只欢嗟，谁教九日事豪华。
寂寥难落方山帽，烂熳抚开野菊花。
闻道鹤鸾趋镐燕，忍将鸿雁听边笳。
古来感慨今朝甚，苦雨凄风助我赊。
九日宴李德充中大家次韩三十六丈韵作
作者：晁说之
朝代：宋

重阳风雨每凄凄，物色今年得所期。
赐第好贤多骥子，三山酌酒过鹅儿。
红楼尚想吹箫夕，碧树今夸出日枝。
我与韩公殊辈行，门阑感旧泪俱垂。
九日宴李德充中大家次韩三十六丈韵作
作者：晁说之
朝代：宋

重阳风雨每凄凄，物色今年得所期。赐第好贤多骥子，三山酌酒过鹅儿。红楼尚想吹箫夕，碧树今誇出日枝。我与韩公殊辈行，门阑感旧泪俱垂。
九日戏作
作者：晁说之
朝代：宋

无高可登无节序，无菊与泛无酒樽。归计知时凌海岳，伤心成醉迷乾坤。冥冥烟雨翻愁思，急急风霜若苦言。安得北人来见我，会须暮出水东门。
九日戏作
作者：晁说之
朝代：宋

无高可登无节序，无菊与泛无酒罇。
归计知时凌海岳，伤心成醉迷干坤。
冥冥烟雨翻愁思，急急风霜若苦言。
安得北人来见我，会须暮出水东门。
九日陪韩三十六丈大夫集李德充家再蒙赋诗相
作者：晁说之
朝代：宋

丈人邂逅共悲凄，九日芳樽敢有期。
感慨既能追壮士，驩欣复自学群儿。
菊憎紫蕊侵黄蕊，萸愤南枝胜北枝。
萧史高楼幸登眺，但惭清唱手空垂。
九日陪韩三十六丈大夫集李德充家再蒙赋诗相似谨次韵攀和
作者：晁说之
朝代：宋

丈人邂逅共悲凄，九日芳樽敢有期。
感慨既能追壮士，懽欣復自学羣儿。
菊憎紫蘂侵黄蘂，萸愤南枝胜北枝。
萧史高楼幸登眺，但惭清唱手空垂。
九日陪韩三十六丈大夫集李德充家再蒙赋诗相似谨次韵攀和
作者：晁说之
朝代：宋

丈人邂逅共悲凄，九日芳樽敢有期。感慨既能追壮士，欢欣复自学群儿。菊憎紫蕊侵黄蕊，萸愤南枝胜北枝。萧史高楼幸登眺，但惭清唱手空垂。
乞宫观报罢作
作者：晁说之
朝代：宋

明时不可干，多虑自多艰。
颇谢散班格，徒怜本色官。
高门宁倚伏，下客强悲懽。
郑驷应相念，秦川岁律殚。
乞宫观报罢作
作者：晁说之
朝代：宋

明时不可干，多虑自多艰。颇谢散班格，徒怜本色官。高门宁倚伏，下客强悲欢。郑驷应相念，秦川岁律殚。
乞酒
作者：晁说之
朝代：宋
体裁：七言律诗

积雨深秋与恨翻，悠悠何力胜朝昏。久同下里饶诗句，乍学高人傍酒樽。径醉便知能傲世，狂吟更觉解招魂。颇怜陶令徒全美，只肯丁宁乞食言。
书事
作者：晁说之
朝代：宋

先生不饮而常醉，醉倒四海支狂流。不烦高士倾佳酿，要使鱼龙同我愁。狂寇舳舻星斗落，列炬烧江犹未觉。太平斥候固不严，樽俎之谋在河朔。一江如鼎鱼龙沸，我欲逃生何所之。今古兴亡有同恨，乾陵火照奉天时。
书事
作者：晁说之
朝代：宋
体裁：古风

越天梅雨短长思，嵩阳客子问归期。幽梦远近徒犹夷，细字老眼厌纷披。身将隐矣又何为，且舒萦滞为客时，故自平平欲语谁。
书事
作者：晁说之
朝代：宋
体裁：五言律诗

逋亡今五月，百感若为情。马借从军没，舟疑破浪轻。奏书无路达，故里有谁耕。戴笠蓑衣雨，犹怜李少卿。
书事·其一
作者：晁说之
朝代：宋
体裁：七言绝句

先生不饮而常醉，醉倒四海支狂流。不烦高士倾佳酿，要使鱼龙同我愁。
书事·其三
作者：晁说之
朝代：宋

一江如鼎鱼龙沸，我欲逃生何所之。今古兴亡有同恨，乾陵火照奉天时。
书事·其三
作者：晁说之
朝代：宋

一江如鼎鱼龙沸，我欲逃生何所之。
今古兴亡有同恨，干陵火照奉天时。
书事·其二
作者：晁说之
朝代：宋
体裁：七言绝句

狂寇舳舻星斗落，列炬烧江犹未觉。太平斥候固不严，樽俎之谋在河朔。
书事呈中令长老
作者：晁说之
朝代：宋
体裁：七言绝句

忆昔中华年少壮，相逢海角意何如。惊人老境便如此，还解同尝橄榄无。
书事学谢康乐
作者：晁说之
朝代：宋

南北夐绵络，同名圁与鄞。
岁月老羁旅，何事勤所勤。
情胜古今契，身以邪正分。
清音幸先后，旷怀得朝曛。
山腰转嘉树，风袖落閒云。
盘磴去来迷，飞泉高下闻。
龙柏肯予媾，上苑侍吾君。
三花论缱绻，丹丘旧絪缊。
中抱既兀兀，外骛徒纷纷。
映窗有翰墨，满架亦典坟。
摅虹宫栋宇，流汗程斧斤。
少时喜诡俗，老境思迨羣。
不復梦江湖，诗成心自欣。
书事学谢康乐
作者：晁说之
朝代：宋

南北夐绵络，同名圁与鄞。岁月老羁旅，何事勤所勤。情胜古今契，身以邪正分。清音幸先后，旷怀得朝曛。山腰转嘉树，风袖落閒云。盘磴去来迷，飞泉高下闻。龙柏肯予媾，上苑侍吾君。三花论缱绻，丹丘旧絪缊。中抱既兀兀，外骛徒纷纷。映窗有翰墨，满架亦典坟。摅虹宫栋宇，流汗程斧斤。少时喜诡俗，老境思迨群。不复梦江湖，诗成心自欣。
书事酬新兴元使君邵大兄邵与圆机有旧因以奉呈
作者：晁说之
朝代：宋
体裁：七言律诗

东来车骑岂君归，我欲悬车归则时。仙女丹砂能不老，腐儒青简亦难衰。宁乖洛水田园计，且及燕山馈饷期。最课直当中秘阁，白头相望更迟迟。
书何贡士居
作者：晁说之
朝代：宋
体裁：五言律诗

吟兴随花发，高帘对雨疏。人家南郭外，云出北窗虚。笋蕨何时歇，诗书几世居。我来怀旧隐，便拟返柴车。
书刘仲更春秋灾异后
作者：晁说之
朝代：宋

志苦言危凛雪霜，何人敢唤作刘郎。
休论瑞应夸图牒，羞死当年顾野王。
书刘仲更春秋灾异后
作者：晁说之
朝代：宋

志苦言危凛雪霜，何人敢唤作刘郎。休论瑞应誇图牒，羞死当年顾野王。
书怀二绝句
作者：晁说之
朝代：宋

老境才来便辄留，龙门胜韵去悠悠。此怀京洛愁无限，更对沧江烟雨愁。古木江亭懒不开，书空自笑兴悠哉。苍苔一径浅深遍，知道无人向此来。
书怀二绝句·其一
作者：晁说之
朝代：宋
体裁：七言绝句

老境才来便辄留，龙门胜韵去悠悠。此怀京洛愁无限，更对沧江烟雨愁。
书怀二绝句·其二
作者：晁说之
朝代：宋
体裁：七言绝句

古木江亭懒不开，书空自笑兴悠哉。苍苔一径浅深遍，知道无人向此来。
书恨
作者：晁说之
朝代：宋
体裁：五言律诗

挂帆到何处，明月古扬州。百计随愁尽，一生为客休。干戈临暮境，风雨困春柔。为问荀文若，能惭诸葛不。
书触目
作者：晁说之
朝代：宋

山以石得名，土惟山之贼。如何云此山，土石相充斥。土上而石下，无良跻有德。土实最下底，位高忝厥职。或云三千年，此土化为石。顽阴不坚阳，如寄暂容迹。因知造化功，不出纤毫力。君子自苦辛，小人多羽翼。念从开辟来，久矣莫变革。吾其奈此何，唧唧复唧唧。
书触目
作者：晁说之
朝代：宋

山以石得名，土惟山之贼。
如何云此山，土石相充斥。
土上而石下，无良跻有德。
土实最下底，位高忝厥职。
或云三千年，此土化为石。
顽阴不坚阳，如寄暂容迹。
因知造化功，不出纤毫力。
君子自苦辛，小人多羽翼。
念从开闢来，久矣莫变革。
吾其奈此何，唧唧復唧唧。
予三十年前为宿州教授今涂次见诸生一二人
作者：晁说之
朝代：宋
体裁：七言绝句

沧海枯来失夜光，泰山走去误朝阳。可怜憔悴苍颜客，曾是呻吟黄卷郎。
予今春多入城戏作村裏来绝句村裏来是蛱蝶名滕王所画者
作者：晁说之
朝代：宋

蝴蝶催花一夜开，却愁春尽重徘徊。
我身亦使滕王恨，日日随渠春裏来。
予今春多入城戏作村里来绝句村里来是蛱蝶名滕王所画者
作者：晁说之
朝代：宋

蝴蝶催花一夜开，却愁春尽重徘徊。我身亦使滕王恨，日日随渠春里来。
予以四韵记陆大夫三高图自谓能省句矣后作绝句增画笔之妙
作者：晁说之
朝代：宋
体裁：七言绝句

马解驮经度碧空，便令王许伴支公。山童野仆立如石，忘却侬曾在会中。
予告客不能饮酒尝使宾主俱劳客言有二事便可痛饮谓对花对佳人予病眼难看花从照律师授四分律远妇人作绝句谢客
作者：晁说之
朝代：宋
体裁：七言绝句

眼病身持四分律，流芳巧笑两如何。从教酩酊非吾事，免得醒来恨更多。
予既和圆机绅字长句復作寄孙显夫是初考之最高等也
作者：晁说之
朝代：宋
体裁：七言律诗

鱼龙起伏初无度，下品曾为第一人。鸿藻自甘戎幕掾，青云谁委玉阶绅。命微夫子徒哀剧，天远灵均枉问因。触事思君成苦调，遥怜烂醉剩阳春。
予笔多苇管近又得竹笔匣因作绝句
作者：晁说之
朝代：宋
体裁：七言绝句

竹奁苇管可幽居，前日曾藏万卷书。烽火不知南北渡，祝兹微物莫愁予。
二十二弟自常州寄翦刀及笔来作长句
作者：晁说之
朝代：宋
体裁：古风

弟书毗陵来，有同股分刃之刀，绿管白毫之笔。刀是宝公锡上之所悬，笔亦江淹梦中之所得。江南刀笔有如此，不比丰沛吏萧曹而兴锋镝。顾惟二物大有恨，不蒙独孤府君一言之饰。使君惠山延陆羽，文章不落翰墨迹。及今有用正劳劳，破贼露布征兵檄。小楷帖黄奏北阙，念弟未归空叹息。
二十二弟获金印
作者：晁说之
朝代：宋

季也获金印，籀文秦不如。情知非鬼篆，恨不识天书。池静龟游罢，庭閒鹊斗馀。春风还旧物，疏俊独怜渠。
二十二弟获金印
作者：晁说之
朝代：宋

季也获金印，籀文秦不如。
情知非鬼篆，恨不识天书。
池静龟游罢，庭閒鹊鬬余。
春风还旧物，疏俊独怜渠。
二十六弟寄和江子我竹夫人诗一首爱其巧思戏作二首
作者：晁说之
朝代：宋

莫愁妩媚主人卢，纤质交竿巧得模。绿粉敢争红粉丽，鱼轩休比鹤轩疏。女英漫对湘君泣，子政徒青天禄书。夹膝得名何不韵，秋来卧病竟何如。寥寥故国漫玄卢，内子可怜殊不模。拟比封君宁有实，欲为节妇亦何疏。且休深妒斫桃树，枉是多愁织锦书。贫士一妻常不饱，更烦讥谪几人如。
二十六弟寄和江子我竹夫人诗一首爱其巧思戏作二首·其二
作者：晁说之
朝代：宋

寥寥故国漫玄卢，内子可怜殊不模。拟比封君宁有实，欲为节妇亦何疏。且休深妒斫桃树，枉是多愁织锦书。贫士一妻常不饱，更烦讥谪几人如。
二十六弟寄和江子我竹夫人诗一首爱其巧思戏作二首·其二
作者：晁说之
朝代：宋

寥寥故国漫玄卢，内子可怜殊不模。
拟比封君宁有实，欲为节妇亦何疏。
且休深妬斫桃树，枉是多愁织锦书。
贫士一妻常不饱，更烦讥谪几人如。
二月二日
作者：晁说之
朝代：宋

柳花多情不肯新，可怜失尽汉家春。
二年不识挑生菜，万国谁知有杀身。
羣盗犹多南渡客，征鸿难问北归人。
始知前日一樽酒，上帝升平与尔亲。
二月二日
作者：晁说之
朝代：宋

柳花多情不肯新，可怜失尽汉家春。二年不识挑生菜，万国谁知有杀身。群盗犹多南渡客，征鸿难问北归人。始知前日一樽酒，上帝升平与尔亲。
二月初山上作
作者：晁说之
朝代：宋

与春相别云一岁，辽鹤有恨不足加。意韵寂寥莫我适，起逐春风山径斜。春风自与时窈窕，岂为来开桃李花。不然春来已几日，何处桃李不枯槎。乃知桃李善卑陬，远交深托待纷葩。政如世间妩媚子，巡墙倚户渐齿牙。公卿初岂以尔故，腰金佩玉牢声华。区区更怜蜂蝶辈，草根花底为生涯。此理前人未见之，我今独得频咨嗟。生无京国名园分，况此边城万里沙。
二月初山上作
作者：晁说之
朝代：宋

与春相别云一岁，辽鹤有恨不足加。
意韵寂寥莫我适，起逐春风山径斜。
春风自与时窈窕，岂为来开桃李花。
不然春来已几日，何处桃李不枯槎。
乃知桃李善卑陬，远交深託待纷葩。
政如世间妩媚子，巡墙倚户渐齿牙。
公卿初岂以尔故，腰金佩玉牢声华。
区区更怜蜂蝶辈，草根花底为生涯。
此理前人未见之，我今独得频咨嗟。
生无京国名园分，况此边城万里沙。
亡友陈无己有立春诗云朱门谁送青丝菜下里难酬白雪歌颇为都下诗人所称今日立春诵之而作
作者：晁说之
朝代：宋

地下修文几岁郎，尚怜有子已争行。
青丝盘到特挥泪，红锦诗余合断肠。
安得见予今议论，果谁识子古文章。
从兹花发知多少，试访彭门旧讲堂。
亡友陈无己有立春诗云朱门谁送青丝菜下里难酬白雪歌颇为都下诗人所称今日立春诵之而作
作者：晁说之
朝代：宋

地下修文几岁郎，尚怜有子已争行。青丝盘到特挥泪，红锦诗馀合断肠。安得见予今议论，果谁识子古文章。从兹花发知多少，试访彭门旧讲堂。
京居五更闻钟
作者：晁说之
朝代：宋
体裁：七言绝句

惯听山头五夜钟，忽惊孤枕景阳风。明朝乐事知何限，定自无人拜德公。
京居秋叹
作者：晁说之
朝代：宋

京居少蟋蟀，失我田园秋。何用外物感，不胜中心愁。少多王霸略，老窘衣食谋。神皋既绝分，蛮徼亦愿游。鹊飞徒绕树，坎止信乘流。顾惟尔青简，能令人白头。当年魏公子，今日无遗丘。出门何所从，垂泪且复收。
京居秋叹
作者：晁说之
朝代：宋

京居少蟋蟀，失我田园秋。
何用外物感，不胜中心愁。
少多王霸略，老窘衣食谋。
神皋既绝分，蛮徼亦愿游。
鹊飞徒绕树，坎止信乘流。
顾惟尔青简，能令人白头。
当年魏公子，今日无遗丘。
出门何所从，垂泪且復收。
京居秋感五绝句
作者：晁说之
朝代：宋

快雨薄寒一夕间，胡为百役自间关。秋怀更读甘陵赋，始信人人庾子山。雨助风声燕欲归，谁教我尚著征衣。自怜未读悯征赋，霜雪鬓间犹庶几。随蝶求官秋绪多，自甘老罢乐婆娑。枕边风雨五更梦，声在长衢朝马过。江上高人未肯来，京华秋鬓独徘徊。饶渠看取潮头月，莫恋林香待放梅。河漘依棹得风期，秦树湘云枉梦思。也好归来君富贵，未容言语我悲伤。
京居秋感五绝句·其一
作者：晁说之
朝代：宋
体裁：七言绝句

快雨薄寒一夕间，胡为百役自间关。秋怀更读甘陵赋，始信人人庾子山。
京居秋感五绝句·其三
作者：晁说之
朝代：宋

随蝶求官秋绪多，自甘老罢乐婆娑。枕边风雨五更梦，声在长衢朝马过。
京居秋感五绝句·其三
作者：晁说之
朝代：宋

随蝶求官秋绪多，自甘老罢乐婆娑。
枕邉风雨五更梦，声在长衢朝马过。
京居秋感五绝句·其二
作者：晁说之
朝代：宋

雨助风声燕欲归，谁教我尚着征衣。
自怜未读愍征赋，霜雪鬓间犹庶几。
京居秋感五绝句·其二
作者：晁说之
朝代：宋

雨助风声燕欲归，谁教我尚著征衣。自怜未读悯征赋，霜雪鬓间犹庶几。
京居秋感五绝句·其五
作者：晁说之
朝代：宋

河滣依棹得风期，秦树湘云枉梦思。
也好归来君富贵，未容言语我悲伤。
京居秋感五绝句·其五
作者：晁说之
朝代：宋

河漘依棹得风期，秦树湘云枉梦思。也好归来君富贵，未容言语我悲伤。
京居秋感五绝句·其四
作者：晁说之
朝代：宋
体裁：七言绝句

江上高人未肯来，京华秋鬓独徘徊。饶渠看取潮头月，莫恋林香待放梅。
今年暑气甚剧六月二十八日初伏之末风雨甚横既而便晴有感作
作者：晁说之
朝代：宋

庚暑既云初，甲运将复浃。正当相火行，如持溽土□。炎炽及云霄，烦燠况仆妾。皇天不胜毒，一日思自惬。箕毕靡遑舍，巢穴徒更詟。两脚压嶙峋，风威振巀嶪。滂沲驱鬼神，庭除觅舟楫。扶摇百年木，斩馘一瞬捷。岂容壶蚁蠹，谅搜芥龙厌。我屋茅何支，彼田禾已躐。简编恨枯槁，纵横恣涾浥。泉酌便无情，汤饼谁为馌。亟欲撝絺绤，从此正经蹀。矫首凌鹤翔，奋身脱鸢跕。宁知不亹亹，俄觉复烨烨。强阴难节制，衰阳易威胁。蕴隆增几倍，怫郁起重叠。蝗阵暂侜张，谷根自安贴。蜩狂噪百尺，鸠惭劳两颊。我亦闷赋诗，欲语而胆怯。
今年暑气甚剧六月二十八日初伏之末风雨甚横既而便晴有感作
作者：晁说之
朝代：宋

庚暑既云初，甲运将復浃。
正当相火行，如持溽土□。
炎炽及云霄，烦燠况仆妾。
皇天不胜毒，一日思自惬。
箕毕靡遑舍，巢穴徒更詟。
两脚压嶙峋，风威振巀嶫。
滂沲驱鬼神，庭除觅舟楫。
扶摇百年木，斩馘一瞬捷。
岂容壶蚁蠧，谅搜芥龙厌。
我屋茅何支，彼田禾已躐。
简编恨枯槁，纵横恣涾浥。
泉酌便无情，汤饼谁为馌。
亟欲撝絺绤，从此正经蹀。
矫首凌鹤翔，奋身脱鸢跕。
宁知不亹亹，俄觉復烨烨。
强阴难节制，衰阳易威胁。
藴隆增几倍，怫郁起重迭。
蝗阵暂侜张，谷根自安贴。
蜩狂噪百尺，鸠惭劳两颊。
我亦闷赋诗，欲语而胆怯。
从教
作者：晁说之
朝代：宋

从教病着探葵减，未放愁攻白发添。欲看落花时入户，风高尽日不垂帘。
从教
作者：晁说之
朝代：宋

从教病着探葵减，未放愁攻白髪添。
欲看落花时入户，风高尽日不垂帘。
从经略安抚侍郎叔乞松醪
作者：晁说之
朝代：宋

春来玉帐閒无事，自料穿松压酒糟。即恐金樽未相称，山房乞取伴离骚。
从经略安抚侍郎叔乞松醪
作者：晁说之
朝代：宋

春来玉帐閒无事，自料穿松压酒糟。
即恐金罇未相称，山房乞取伴离骚。
从高守乞石笋
作者：晁说之
朝代：宋
体裁：五言绝句

竹萌何处在，石笋眼中青。乞取分幽径，难忘玉笋廷。
代冯元礼次韵辞张次应画山水扇
作者：晁说之
朝代：宋
体裁：七言绝句

女鸾宝扇漫称工，谁识岚漪缥香踪。何事晚来慵落笔，为嗔不说妙高峰。
代冯元礼次韵送画山水扇与张次应
作者：晁说之
朝代：宋

五日十日岂为工，万壑千岩自绝踪。
在握已能霄汉上，更须羣玉占前峰。
代冯元礼次韵送画山水扇与张次应
作者：晁说之
朝代：宋

五日十日岂为工，万壑千岩自绝踪。在握已能霄汉上，更须群玉占前峰。
以扇求冯元礼觐画山水
作者：晁说之
朝代：宋
体裁：七言绝句

高人能画山中趣，凉吹晓从天际来。移画此情纨扇上，人间何处有尘埃。
以李约交游晚岁重为韵作五绝句别韩二十七
作者：晁说之
朝代：宋

红尘岁月晚，白社烟霞交。相思得相见，作底不逍遥。几岁不出门，一朝事远游。长安初岂远，孤客难淹留。菡萏露不迟，蒹葭霜岂晚。我生宁免愁，别离无近远。敝庐无良辰，荒田多荒岁。贫贱重离别，君乎休富贵。少贵别离轻，老贱别离重。后日君亦老，我发亦种种。
以李约交游晚岁重为韵作五绝句别韩二十七·其一
作者：晁说之
朝代：宋
体裁：五言绝句

红尘岁月晚，白社烟霞交。相思得相见，作底不逍遥。
以李约交游晚岁重为韵作五绝句别韩二十七·其三
作者：晁说之
朝代：宋

菡萏露不迟，蒹葭霜岂晚。我生宁免愁，别离无近远。
以李约交游晚岁重为韵作五绝句别韩二十七·其三
作者：晁说之
朝代：宋

菡蓞露不迟，蒹葭霜岂晚。
我生寜免愁，别离无近远。
以李约交游晚岁重为韵作五绝句别韩二十七·其二
作者：晁说之
朝代：宋
体裁：五言绝句

几岁不出门，一朝事远游。长安初岂远，孤客难淹留。
以李约交游晚岁重为韵作五绝句别韩二十七·其五
作者：晁说之
朝代：宋

少贵别离轻，老贱别离重。后日君亦老，我发亦种种。
以李约交游晚岁重为韵作五绝句别韩二十七·其五
作者：晁说之
朝代：宋

少贵别离轻，老贱别离重。
后日君亦老，我髪亦种种。
以李约交游晚岁重为韵作五绝句别韩二十七·其四
作者：晁说之
朝代：宋
体裁：五言绝句

敝庐无良辰，荒田多荒岁。贫贱重离别，君乎休富贵。
伏蒙三十六丈大夫宠视长句辄次韵和
作者：晁说之
朝代：宋

千仞愁城托寸阴，可堪疾病更频侵。烟霞旧友能相遇，鸥鹭前盟不待寻。羹饭东西惭白发，功勋远迩负丹心。明朝重九登高处，约访高人支道林。
伏蒙三十六丈大夫宠视长句辄次韵和
作者：晁说之
朝代：宋

千仞愁城託寸阴，可堪疾病更频侵。
烟霞旧友能相遇，鸥鹭前盟不待寻。
羮饭东西惭白髮，功勋远迩负丹心。
明朝重九登高处，约访高人支道林。
伏蒙二十二叔俯和亲字韵诗不胜钦叹辄復用韵上呈
作者：晁说之
朝代：宋
体裁：七言律诗

乐难得似新篇乐，亲莫亲如同祖亲。熟身典刑平世事，恭闻诗礼少年身。五言自发曹刘兴，七泽谁知鲁卫人。李白酒楼今在否，不堪回首小园春。
何事
作者：晁说之
朝代：宋

何事千忧自惘然，且看节物异乡边。
莺来昨日犹多吃，柳到今朝第几眠。
上巳清明徒颉颃，流觞蹴踘岂周旋。
故知白髪因渠得，忍更贪愁忆往年。
何事
作者：晁说之
朝代：宋

何事千忧自惘然，且看节物异乡边。莺来昨日犹多吃，柳到今朝第几眠。上巳清明徒颉颃，流觞蹴鞠岂周旋。故知白发因渠得，忍更贪愁忆往年。
何意
作者：晁说之
朝代：宋

何意此閒居，逋亡且漫如。日高鸡在树，风静雁抛芦。雨露传新令，儿童说故都。秋光金甲上，丑虏犯王诛。
何意
作者：晁说之
朝代：宋

何意此閒居，逋亡且漫如。
日高鸡在树，风静鴈抛芦。
雨露传新令，儿童说故都。
秋光金甲上，几日正王诛。
余寄和冲弟竹夫人诗并寄子我六首后征其类自贶
作者：晁说之
朝代：宋

风流何处有崔卢，委曲此君为我模。草梦枕仙幽意在，烛奴灯婢故情疏。偶人飘荡泥何恨，居士神通木漫书。叶可作冠聊复尔，恨为如意亦何如。
余寄和冲弟竹夫人诗并寄子我六首后征其类自贶
作者：晁说之
朝代：宋

风流何处有崔卢，委曲此君为我模。
草梦枕仙幽意在，烛奴灯婢故情疏。
偶人飘荡泥何恨，居士神通木漫书。
叶可作冠聊復尔，恨为如意亦何如。
依韵和卲太子文兄八月总章朝归长句
作者：晁说之
朝代：宋
体裁：七言律诗

东皇受箓增嘉运，晓坐明堂夜拜章。玉烛千年承瑞露，金龙万国镇青霜。风来紫极箫声静，人在丹台佩影凉。与子飘零逢盛旦，独无藻思颂瑶光。
依韵和张姑夫主簿
作者：晁说之
朝代：宋

即今时节总堪悲，寒食仍多雨意垂。几处垄头飘断纸，谁家碑额仆盘螭。江湖鱼糁聊为客，儿女来团难疗饥。即见胡尘都扫尽，张公诗思更温其。
依韵和张姑夫主簿
作者：晁说之
朝代：宋

即今时节总堪悲，寒食仍多雨意垂。
几处壠头飘断纸，谁家碑额仆盘螭。
江湖鱼糁聊为客，儿女来团难疗饥。
即见边尘都扫尽，张公诗思更温其。
依韵和蔡天启任四明绝句三首时暂来四明便还丹阳颇不乐此后篇为四明解嘲
作者：晁说之
朝代：宋

行尽三江失所誇，便教信美岂吾家。却回扬子江头去，看种瓜洲子母瓜。真隐閒从鄮县来，三山仙蕊眼中开。此身自有华阳洞，肯学秉阳叹老槐。未识凉风宝殿西，宁惊海角有遗黎。玉筝无日尝瑶柱，金马何人赏木犀。
依韵和蔡天启任四明绝句三首时暂来四明便还丹阳颇不乐此后篇为四明解嘲·其一
作者：晁说之
朝代：宋

行尽三江失所夸，便教信美岂吾家。
却回扬子江头去，看种瓜洲子母瓜。
依韵和蔡天启任四明绝句三首时暂来四明便还丹阳颇不乐此后篇为四明解嘲·其一
作者：晁说之
朝代：宋

行尽三江失所誇，便教信美岂吾家。却回扬子江头去，看种瓜洲子母瓜。
依韵和蔡天启任四明绝句三首时暂来四明便还丹阳颇不乐此后篇为四明解嘲·其三
作者：晁说之
朝代：宋
体裁：七言绝句

未识凉风宝殿西，宁惊海角有遗黎。玉筝无日尝瑶柱，金马何人赏木犀。
依韵和蔡天启任四明绝句三首时暂来四明便还丹阳颇不乐此后篇为四明解嘲·其二
作者：晁说之
朝代：宋

真隐閒从鄮县来，三山仙蕊眼中开。此身自有华阳洞，肯学秉阳叹老槐。
依韵和蔡天启任四明绝句三首时暂来四明便还丹阳颇不乐此后篇为四明解嘲·其二
作者：晁说之
朝代：宋

真隐閒从鄮县来，三山仙蘂眼中开。
此身自有华阳洞，肯学秉阳叹老槐。
依韵和袁秀才见赠之作
作者：晁说之
朝代：宋
体裁：七言律诗

志士相逢属暮年，泪如有尽恨无边。空城鬼火随胡骑，满驿莼丝倚楚天。愁外谁知餐玉术，醉来自咏钓竿篇。夫君心事有如此，何日骑鲸出九渊。
依韵和钟离秀才留别之作
作者：晁说之
朝代：宋

不脱征裘已到春，纵风横雨又经旬。期君独步入京国，与我相逢在水滨。愤世何言诗溅泪，愁心自醉酒生尘。胡然乘兴稽山去，为问流觞曲水人。
依韵和钟离秀才留别之作
作者：晁说之
朝代：宋

不脱征裘已到春，纵风横雨又经旬。
期君独步入京国，与我相逢在水濵。
愤世何言诗溅泪，愁心自醉酒生尘。
胡然乘兴稽山去，为问流觞曲水人。
依韵和高二承宣歙墨长句
作者：晁说之
朝代：宋

妙句之来墨妙同，信知吾道未全穷。岂容短棹千年恨，不贮长江五月风。眷恋孔鸾嗟叹外，磨研胶漆笑歌中。为予留取沧浪道，使挈儿童学钓翁。
依韵和高二承宣歙墨长句
作者：晁说之
朝代：宋

妙句之来墨妙同，信知吾道未全穷。
岂容短棹千年恨，不贮长江五月风。
眷恋孔鸾嗟嘆外，磨研胶漆笑歌中。
为予留取沧浪道，使挈儿童学钓翁。
依韵谢圆机送梅绝句二首
作者：晁说之
朝代：宋

丹萼瑶英阆苑开，人间何处有琼台。妒嫌弄玉秦王女，讳说南山说楚梅。扬州梅发莫依依，曾得何郎一首诗。漫有渡江来小庾，始从今日得佳辞。
依韵谢圆机送梅绝句二首·其一
作者：晁说之
朝代：宋

丹萼瑶英阆苑开，人间何处有琼台。妒嫌弄玉秦王女，讳说南山说楚梅。
依韵谢圆机送梅绝句二首·其一
作者：晁说之
朝代：宋

丹萼瑶英阆苑开，人间何处有琼台。
妬嫌弄玉秦王女，讳说南山说楚梅。
依韵谢圆机送梅绝句二首·其二
作者：晁说之
朝代：宋
体裁：七言绝句

扬州梅发莫依依，曾得何郎一首诗。漫有渡江来小庾，始从今日得佳辞。
偶书
作者：晁说之
朝代：宋
体裁：七言绝句

京华可望无高楼，闻道故人多白头。此身却似城东柳，惜别伤离不自愁。
偶作二首
作者：晁说之
朝代：宋

病目书淫歇，江干绝往还。不才宁嫁树，有意尚移山。玉府书名久，南山种豆閒。只应终夜气，不共鬓毛班。闻道花都发，狂风故作雠。春心先自薄，客恨更难收。不免饥寒甚，永同埋瑸休。何须问詹尹，雅意在丹丘。
偶作二首·其一
作者：晁说之
朝代：宋

病目书淫歇，江干绝往还。不才宁嫁树，有意尚移山。玉府书名久，南山种豆閒。只应终夜气，不共鬓毛班。
偶作二首·其一
作者：晁说之
朝代：宋

病目书滛歇，江干绝往来。
不才宁嫁树，有意尚移山。
玉府书名久，南山种豆閒。
只应终夜气，不共鬓毛班。
偶作二首·其二
作者：晁说之
朝代：宋

闻道花都发，狂风故作雠。春心先自薄，客恨更难收。不免饥寒甚，永同埋瑸休。何须问詹尹，雅意在丹丘。
偶作二首·其二
作者：晁说之
朝代：宋

闻道花都发，狂风故作雠。
春心先自薄，客恨更难收。
不免饥寒甚，永同埋璸休。
何须问詹尹，雅意在丹丘。
偶得双头莲花戏作
作者：晁说之
朝代：宋

君子不见昭仪飞燕姊妹在汉宫，同妍共丽媚赤凤，赤凤一日与俱逝长空。又不见大舅小舅兄弟专晋亦何有，兄招千里兵，弟殒一杯酒。嗟尔芙蓉芬芳姿，出水无染称瑰奇。亭亭各映清涟漪，高下浅深何不宜。尝游镜湖五月时，目极万叠青罗衣，一花独出擅朝晖。譬如神情散朗王夫人，不争铅黄桃李春。又如君子立朝廷，朋而不倚自修正。何乃反常为异失故态，比之人事那足爱。只恐横塘知我有恨处，故教绝艳相并语。莫言才气世无双，并蒂何如君看取。不然戏我坎壈此世每不偶，逢人好匹开笑口。
偶得双头莲花戏作
作者：晁说之
朝代：宋

君子不见昭仪飞燕姊妹在汉宫，同妍共丽媚赤凤，赤凤一日与俱逝长空。
又不见大舅小舅兄弟专晋亦何有，兄招千里兵，弟殒一杯酒。
嗟尔芙蓉芬芳姿，出水无染称瓌奇。
亭亭各映清涟漪，高下浅深何不宜。
尝游镜湖五月时，目极万迭青罗衣，一花独出擅朝晖。
譬如神情散朗王夫人，不争铅黄桃李春。
又如君子立朝廷，朋而不倚自修正。
何乃反常为异失故态，比之人事那足爱。
只恐横塘知我有恨处，故教绝艷相并语。
莫言才气世无双，并蒂何如君看取。
不然戏我坎壈此世每不偶，逢人好匹开笑口。
偶见司马公休陈无己书简感旧作绝句
作者：晁说之
朝代：宋
体裁：七言绝句

卓行高文司马陈，当年简牍拂埃尘。身名暂振久青冢，见在凄凉海畔身。
偶见夏英公与文庄公书云秋序始凉师门尚远又一书云念其出自师门赐一善地辄成绝句
作者：晁说之
朝代：宋
体裁：七言绝句

前辈终身知学植，今人得意讳师门。如新几帖英公字，可但吾家礼数尊。
偶见张天贶奉议书策后题跋感旧作绝句
作者：晁说之
朝代：宋

轩轩众艺张天贶，翰墨悲凉二绝余。
今日无人知姓字，史官他日若为书。
偶见张天贶奉议书策后题跋感旧作绝句
作者：晁说之
朝代：宋

轩轩众艺张天贶，翰墨悲凉二绝馀。今日无人知姓字，史官他日若为书。
偶见新花呈季和
作者：晁说之
朝代：宋
体裁：五言绝句

寂寥仍抱病，风雨尚征师。几许野花发，无穷客泪垂。
偶见陈诚之一诗不胜钦叹辄纪赠求其巨篇深愧芜累
作者：晁说之
朝代：宋
体裁：古风

四明唐中叶，处士有陈深。书既殚万象，诗想瑶华音。惜哉不并传，裔孙自苦吟。岂易识此孙，海底珊瑚沉。邂逅我见之，昔恨阻冲襟。念我理归棹，旅梦断遥岑。愿乞十九首，降尽河外心。
偶题
作者：晁说之
朝代：宋

一室萧然懒傍书，角巾孤啸问何如。
夕阳能使山远近，秋色巧随人惨舒。
苔渍碧花行不到，香残篆字睡应余。
自怜得计归云晚，前日人间漫畏途。
偶题
作者：晁说之
朝代：宋

一室萧然懒傍书，角巾孤啸问何如。夕阳能使山远近，秋色巧随人惨舒。苔渍碧花行不到，香残篆字睡应馀。自怜得计归云晚，前日人间漫畏途。
元符二年十一月十六日赵德麟检校诸邑李方叔自鄼来会中庐游灵溪寺观飞泉穷水所出涉龙潭遂至上洞寻火而入路穷乃回归息岩下岩洞泉潭前此未名尝见襄沔记郭璞游仙诗谓青溪道士鬼谷子所隐在义清县义清今其地也岩势天巧如观音大士所居潭抱石而曲泉悬级挂空若衝牙珩璜垂而有声遂名洞曰清溪岩曰补陀潭曰玉玦泉曰珠佩说之寄题四绝句·珠佩泉
作者：晁说之
朝代：宋

佳人谅诚素，呜佩若可取。
王孙忘情事，不学郑交甫。
元符二年十一月十六日赵德麟检校诸邑李方叔自酂来会中庐游灵溪寺观飞泉穷水所出涉龙潭遂至上洞寻火而入路穷乃回归息岩下岩洞泉潭前此未名尝见襄沔记郭璞游仙诗谓青溪道士鬼谷子所隐在义清县义清今其地也岩势天巧如观音大士所居潭抱石而曲泉悬级挂空若冲牙珩璜垂而有声遂名洞曰清溪岩曰补陀潭曰玉玦泉曰珠佩说之寄题四绝句 其一 青溪洞
作者：晁说之
朝代：宋
体裁：五言绝句

不到清溪路，人间千过春。青溪人不老，应怜郭景纯。
元符二年十一月十六日赵德麟检校诸邑李方叔自酂来会中庐游灵溪寺观飞泉穷水所出涉龙潭遂至上洞寻火而入路穷乃回归息岩下岩洞泉潭前此未名尝见襄沔记郭璞游仙诗谓青溪道士鬼谷子所隐在义清县义清今其地也岩势天巧如观音大士所居潭抱石而曲泉悬级挂空若冲牙珩璜垂而有声遂名洞曰清溪岩曰补陀潭曰玉玦泉曰珠佩说之寄题四绝句 其三 玉玦潭
作者：晁说之
朝代：宋
体裁：五言绝句

大夫既授玦，捐之湘江中。彼波到此潭，寂寂睡蛟龙。
元符二年十一月十六日赵德麟检校诸邑李方叔自酂来会中庐游灵溪寺观飞泉穷水所出涉龙潭遂至上洞寻火而入路穷乃回归息岩下岩洞泉潭前此未名尝见襄沔记郭璞游仙诗谓青溪道士鬼谷子所隐在义清县义清今其地也岩势天巧如观音大士所居潭抱石而曲泉悬级挂空若冲牙珩璜垂而有声遂名洞曰清溪岩曰补陀潭曰玉玦泉曰珠佩说之寄题四绝句 其二 补陀岩
作者：晁说之
朝代：宋
体裁：五言绝句

补陀风月在，处处得真居。一六同妙湛，三千皆宴如。
元符二年十一月十六日赵德麟检校诸邑李方叔自酂来会中庐游灵溪寺观飞泉穷水所出涉龙潭遂至上洞寻火而入路穷乃回归息岩下岩洞泉潭前此未名尝见襄沔记郭璞游仙诗谓青溪道士鬼谷子所隐在义清县义清今其地也岩势天巧如观音大士所居潭抱石而曲泉悬级挂空若冲牙珩璜垂而有声遂名洞曰清溪岩曰补陀潭曰玉玦泉曰珠佩说之寄题四绝句 其四 珠佩泉
作者：晁说之
朝代：宋

佳人谅诚素，鸣佩若可取。王孙忘情事，不学郑交甫。
元符二年十一月十六日赵德麟检校诸邑李方叔自酂来会中庐游灵溪寺观飞泉穷水所出涉龙潭遂至上洞寻火而入路穷乃回归息岩下岩洞泉潭前此未名尝见襄沔记郭璞游仙诗谓青溪道士鬼谷子所隐在义清县义清今其地也岩势天巧如观音大士所居潭抱石而曲泉悬级挂空若冲牙珩璜垂而有声遂名洞曰清溪岩曰补陀潭曰玉玦泉曰珠佩说之寄题四绝句·青溪洞
作者：晁说之
朝代：宋

不到清溪路，人间千过春。青溪人不老，应怜郭景纯。补陀风月在，处处得真居。一六同妙湛，三千皆宴如。大夫既授玦，捐之湘江中。彼波到此潭，寂寂睡蛟龙。佳人谅诚素，鸣佩若可取。王孙忘情事，不学郑交甫。
八月十五戏作
作者：晁说之
朝代：宋
体裁：七言绝句

称意中秋月满楼，只嫌歌扇遏云浮。不如风雨连天起，要得伊人也解愁。
兴尽
作者：晁说之
朝代：宋
体裁：七言律诗

兴尽未归增寂寞，却嗟初兴到江城。春愁不逐杨花散，秋恨还同桂影生。孤学敢期人晤语，危樯何事日峥嵘。弟兄游宦俱还舍，朝马骖驔禁漏声。
再和
作者：晁说之
朝代：宋

不知今岁是何年，铁马胡儿绕日边。虽有庙堂能格帝，更求岩穴与谈天。废兴谁识诗千首，消长难忘易二篇。卧雪诸孙心事苦，重湖颇愧汨罗渊。
再和
作者：晁说之
朝代：宋

不知今岁是何年，铁马胡儿遶日边。
虽有庙堂能格帝，更求岩穴与谈天。
废兴谁识诗千首，消长难忘易二篇。
卧雪诸孙心事苦，重湖颇愧汨罗渊。
再和
作者：晁说之
朝代：宋

不肯喧喧奏子虚，何心江上惜三馀。陆浑火但无家计，宣榭灾宜费图书。每恨血鳞能雨若，何堪脱角去焚如。知公辅弼关心处，不比他人乐退居。顷岁官尝傍紫虚，嵩云缑月笑谈馀。惟知猿鹤乞骸疏，不录熊罴谏猎书。游寺但知能自与，焚舟不复问何如。岩廊德量谁能比，大令山阴难并居。
再和
作者：晁说之
朝代：宋
体裁：七言律诗

人生行乐留连耳，何用千钟贮宝玑。主簿休官如习早，使君下榻似陈稀。已看燕寝玉如意，更听雕梁金缕衣。莫道塞垣风景恶，开花何处侍郎归。
再和
作者：晁说之
朝代：宋

何事谢玄晖，临峦且怅齐。
想非逢锦绣，应祗见蒿藜。
今日三千牍，昭天十六奎。
煌煌鸣佩璐，灿灿动旌霓。
服众称擒虎，超羣许拔犀。
品轻龙尾砚，时様凤头篦。
弃若文公席，危如墨子梯。
只宜驰大路，争可访幽蹊。
我亦惭强韵，君能出巨题。
笑言容委曲，良宴幸招携。
黄菊开应满，清霜压莫低。
谁人倾鲁酒，更復噉韩鸡。
再和
作者：晁说之
朝代：宋

何事谢玄晖，临峦且怅齐。想非逢锦绣，应祗见蒿藜。今日三千牍，昭天十六奎。煌煌鸣佩璐，灿灿动旌霓。服众称擒虎，超群许拔犀。品轻龙尾砚，时样凤头篦。弃若文公席，危如墨子梯。只宜驰大路，争可访幽蹊。我亦惭强韵，君能出巨题。笑言容委曲，良宴幸招携。黄菊开应满，清霜压莫低。谁人倾鲁酒，更复啖韩鸡。
再和
作者：晁说之
朝代：宋

官共狐裘三十年，纷纷南北笑莺迁。未施云外射雕手，且作山中骑虎仙。
再和
作者：晁说之
朝代：宋

官共狐裘三十年，纷纷南北笑莺迁。
未施云外射鵰手，且作山中骑虎仙。
再和
作者：晁说之
朝代：宋

须臾变物止樊蝇，宛转迷人下马陵。
何处周公勤小物，几时孔子又多能。
堇荼自采还堪喜，菅蒯谁从便可憎。
一到高堂荣采目，绝胜长道困鈎膺。
再和
作者：晁说之
朝代：宋

须臾变物止樊蝇，宛转迷人下马陵。何处周公勤小物，几时孔子又多能。堇荼自采还堪喜，菅蒯谁从便可憎。一到高堂荣采目，绝胜长道困钩膺。
再和·其一
作者：晁说之
朝代：宋

不肯喧喧奏子虚，何心江上惜三余。
陆浑火但无家计，宣榭灾宜费图书。
每恨血鳞能雨若，何堪脱角去焚如。
知公辅弼关心处，不比他人乐退居。
再和·其一
作者：晁说之
朝代：宋

不肯喧喧奏子虚，何心江上惜三馀。陆浑火但无家计，宣榭灾宜费图书。每恨血鳞能雨若，何堪脱角去焚如。知公辅弼关心处，不比他人乐退居。
再和·其二
作者：晁说之
朝代：宋

顷岁官尝傍紫虚，嵩云缑月笑谈余。
惟知猿鹤乞骸疏，不录熊罴谏猎书。
游寺但知能自与，焚舟不復问何如。
岩廊德量谁能比，大令山阴难并居。
再和·其二
作者：晁说之
朝代：宋

顷岁官尝傍紫虚，嵩云缑月笑谈馀。惟知猿鹤乞骸疏，不录熊罴谏猎书。游寺但知能自与，焚舟不复问何如。岩廊德量谁能比，大令山阴难并居。
再和圆机喜雪之作
作者：晁说之
朝代：宋
体裁：七言律诗

十遇荒饥一遇丰，人间不见壁间龙。既悭雨泽空仓厄，仍广车舆小子封。俗吏教条徒自愧，滮池云物幸相容。怪来不与秦湫诅，应许多藏汉大农。
再和圆机梅绝句
作者：晁说之
朝代：宋

一年春色已平开，始见芳香傍砚台。惭愧梁园飞雪里，几番玉斝醉新梅。思王二匝恨无依，枉费西园清夜诗。不得梅花发幽兴，甘输北□有英辞。
再和圆机梅绝句·其一
作者：晁说之
朝代：宋

一年春色已平开，始见芳香傍砚台。
惭愧梁园飞雪裏，几番玉斝醉新梅。
再和圆机梅绝句·其一
作者：晁说之
朝代：宋

一年春色已平开，始见芳香傍砚台。惭愧梁园飞雪里，几番玉斝醉新梅。
再和圆机梅绝句·其二
作者：晁说之
朝代：宋
体裁：七言绝句

思王二匝恨无依，枉费西园清夜诗。不得梅花发幽兴，甘输北□有英辞。
再和班字三首
作者：晁说之
朝代：宋

丈人在何许，箕外颍中间。明映波心月，清馀雨面山。短衣非旧宁，陋巷是今颜。不解湟州去，平超十八班。公来前有约，更望少微閒。烂醉新醅酒，能忘旧隐山。琼瑶虽并质，尘土会凋颜。永夜陶陶语，令人愧尹班。高躅人难解，当求古哲閒。韩康多在市，陶令懒游山。念我可憎面，无兄得解颜。公乎来早晚，荆坐要须班。
再和班字三首·其一
作者：晁说之
朝代：宋

丈人在何许，箕外颍中间。
明映波心月，清余雨面山。
短衣非旧宁，陋巷是今颜。
不解湟州去，平超十八班。
再和班字三首·其一
作者：晁说之
朝代：宋

丈人在何许，箕外颍中间。明映波心月，清馀雨面山。短衣非旧宁，陋巷是今颜。不解湟州去，平超十八班。
再和班字三首·其三
作者：晁说之
朝代：宋
体裁：五言律诗

高躅人难解，当求古哲閒。韩康多在市，陶令懒游山。念我可憎面，无兄得解颜。公乎来早晚，荆坐要须班。
再和班字三首·其二
作者：晁说之
朝代：宋
体裁：五言律诗

公来前有约，更望少微閒。烂醉新醅酒，能忘旧隐山。琼瑶虽并质，尘土会凋颜。永夜陶陶语，令人愧尹班。
再和资道
作者：晁说之
朝代：宋

佳山陪四绝，名士出三齐。芬馥生兰茝，荒芜去菉藜。光华深北斗，气象到西奎。静思如含露，挥毫若吐霓。美求鲜鲤鲙，珍访辟尘犀。出众青钱士，翻经白玉篦。高张射雕手，稳步上天梯。吾友由斯道，狂生不识蹊。淮南书有作，商隐赋无题。慷慨簪频击，吟哦手屡携。寒厅帘帟浅，深夜笑言低。慎莫嘲雕虎，从来学木鸡。
再和资道
作者：晁说之
朝代：宋

佳山陪四绝，名士出三齐。
芬馥生兰茞，荒芜去菉藜。
光华深北斗，气象到西奎。
静思如含露，挥毫若吐霓。
美求鲜鲤鲙，珍访辟尘犀。
出众青钱士，翻经白玉篦。
高张射鵰手，稳步上天梯。
吾友由斯道，狂生不识蹊。
淮南书有作，商隐赋无题。
慷慨簪频击，吟哦手屡携。
寒厅帘帟浅，深夜笑言低。
慎莫嘲雕虎，从来学木鸡。
再用丰字韵对雪呈圆机
作者：晁说之
朝代：宋
体裁：七言律诗

乐只康州得娄丰，鼓箫欣喜有池龙。鱼由米穴多争出，泥在函关广费封。镇玉无时非北渚，磨圭在处是南容。胡然最爱田畴事，即日归休学老农。
再至直罗
作者：晁说之
朝代：宋
体裁：七言绝句

百叠荒山人迹绝，饥肠寒色自徘徊。多情只有谢康乐，美酒乐歌宁再来。
再送先之
作者：晁说之
朝代：宋

君家父子真国器，弃逐那知上苑春。
岚障城中尤自乐，浦珍市裏本来贫。
曾怜浊俗排阊阖，惭屈清江纵羽鳞。
我老相逢便相别，剧谈易象亦何因。
再送先之
作者：晁说之
朝代：宋

君家父子真国器，弃逐那知上苑春。岚障城中尤自乐，浦珍市里本来贫。曾怜浊俗排阊阖，惭屈清江纵羽鳞。我老相逢便相别，剧谈易象亦何因。
再遇笔屠处士
作者：晁说之
朝代：宋
体裁：七言绝句

江头再遇笔屠生，共听去年江水声。三副少多予自窘，一毫去取子能轻。
再题王许支图
作者：晁说之
朝代：宋

海岳登临许远游，上乘云气下扁舟。
可怜毕竟不闻道，妙翰神骓却得留。
右军愤世犹怀古，何事一朝得支许。
马足不动羣奴痴，感深绝俗俱无语。
再题王许支图
作者：晁说之
朝代：宋

海岳登临许远游，上乘云气下扁舟。可怜毕竟不闻道，妙翰神骓却得留。右军愤世犹怀古，何事一朝得支许。马足不动群奴痴，感深绝俗俱无语。
冒雨西行
作者：晁说之
朝代：宋

败堤留沮洳，苦雨剧泥涂。婢子求芒屩，童儿竞地炉。能甘逐客分，但耻溃兵俱。何必滔天水，兹为纵壑鱼。
冒雨西行
作者：晁说之
朝代：宋

败堤留沮洳，苦雨剧泥涂。
婢子求芒屫，童儿竞地炉。
能甘逐客分，但耻溃兵俱。
何必滔天水，兹为纵壑鱼。
冬至前一日至谷熟遇赵子和大夫
作者：晁说之
朝代：宋

盗贼羌胡逐队行，几家避难到荒城。
也知明日当长至，便望今年可太平。
京国笙歌无寂寞，将军旗皷耐纵横。
钝庵居士全非钝，先我驱车百感生。
冬至前一日至谷熟遇赵子和大夫
作者：晁说之
朝代：宋

盗贼羌胡逐队行，几家避难到荒城。也知明日当长至，便望今年可太平。京国笙歌无寂寞，将军旗鼓耐纵横。钝庵居士全非钝，先我驱车百感生。
冬至日涂中
作者：晁说之
朝代：宋

海角沙场过冬至，未如今日最伤情。孝王池畔忧胡骑，炀帝河边叹楚兵。万寿献觞身不与，百城和议泪空横。明年高会知何处，击磬焚香毕此生。
冬至日涂中
作者：晁说之
朝代：宋

海角沙塲过冬至，未如今日最伤情。
孝王池畔忧戎垒，炀帝河边嘆楚兵。
万寿献觞身不与，百城和议泪空横。
明年高会知何处，击磬焚香毕此生。
凉州女
作者：晁说之
朝代：宋

凉州女，紫塞春，轻黄浓黛君莫讴，汉宫曾此选才人。鹿角角，鱼鳞鳞，有山有水无此珍，我强宽愁亦怒嗔。逢著澄江悔不咏，功曹岂自誇诗圣。
凉州女
作者：晁说之
朝代：宋

凉州女，紫塞春，轻黄浓黛君莫讴，汉宫曾此选才人。
鹿角角，鱼鳞鳞，有山有水无此珍，我强寛愁亦怒嗔。
逢着澄江悔不咏，功曹岂自夸诗圣。
出京感事
作者：晁说之
朝代：宋

晚岁长途俱寂寞，伤今怀古总飘零。韩彭岂是无三窟，管葛元非守一经。白发任渠从此出，朱弦于世许谁听。犹怜去国恨能释，已见灯龙出北溟。
出京感事
作者：晁说之
朝代：宋

晚岁长途俱寂寞，伤今怀古总飘零。
韩彭岂是无三窟，管葛元非守一经。
白髪任渠从此出，朱絃于世许谁听。
犹怜去国恨能释，已见灯龙出北溟。
出见京华之盛而作
作者：晁说之
朝代：宋

飘零羁客尚惊魂，乍见王居白玉城。
三市尽迷南北嚮，八驺争禁短长行。
花移陆海春常在，楼接神山月不倾。
安得白头居此乐，关河垂泪復孤征。
出见京华之盛而作
作者：晁说之
朝代：宋

飘零羁客尚魂惊，乍见王居白玉城。三市尽迷南北向，八驺争禁短长行。花移陆海春常在，楼接神山月不倾。安得白头居此乐，关河垂泪复孤征。
刑曹再赋二绝句弥佳不得不报
作者：晁说之
朝代：宋

不肯将身入八关，判司虽屈胜如閒。汉庭富贵人何限，毕竟文章属小山。上帝白云居九关，列仙亭馆号萧閒。念君未作骖鸾侣，愁杀江南庾子山。
刑曹再赋二绝句弥佳不得不报·其一
作者：晁说之
朝代：宋
体裁：七言绝句

不肯将身入八关，判司虽屈胜如閒。汉庭富贵人何限，毕竟文章属小山。
刑曹再赋二绝句弥佳不得不报·其二
作者：晁说之
朝代：宋
体裁：七言绝句

上帝白云居九关，列仙亭馆号萧閒。念君未作骖鸾侣，愁杀江南庾子山。
初到高邮
作者：晁说之
朝代：宋

避难苍黄处处过，扁舟不复怯风波。禹功淮海施偏少，汉业东南得最多。几日兵强令虏退，今年米贱奈予何。孙公乡里仍堪住，愁访山斋空薜萝。
初到高邮
作者：晁说之
朝代：宋

避难苍黄处处过，扁舟不復怯风波。
禹功淮海施偏少，汉业东南得最多。
几日兵强令敌退，今年米贱奈予何。
孙公乡里仍堪住，愁访山斋空薜萝。
初秋思旧山
作者：晁说之
朝代：宋
体裁：古风

秋江未澄澜，秋声已先到。颇谢凉风吹客愁，何须落叶惊人老。古来此兴定何如，自愁不愁自倾倒。直尔相羊好远游，何不命驾归嵩丘。君乎不上三十六峰顶，只恐君家未是秋。
初至京作
作者：晁说之
朝代：宋

七年去园今还归，仅有身存心事微。
下客但能存故事，高门谁许着褒衣。
难将白髪语年少，忍使红尘负钓矶。
不解征骖却归去，策虽非是亦非非。
初至京作
作者：晁说之
朝代：宋

七年去园今还归，仅有身存心事微。下客但能存故事，高门谁许著褒衣。难将白发语年少，忍使红尘负钓矶。不解征骖却归去，策虽非是亦非非。
初至鄜州感事
作者：晁说之
朝代：宋

罪斥云一纪，常亦守官箴。
置身江海畔，放言麋鹿岑。
大吏不呵谴，小吏自堪任。
虾菜日异馔，着书敌南金。
岂无二三子，善叩响不沈。
更逢四高士，语妙何愔愔。
俯揽尘土影，仰摅冰玉心。
苦辛虽在昔，菑穫实于今。
归榜不忍速，故庐尚可寻。
金闺朝轇轕，荃壁梦萧森。
领阔贻尔诮，新贵使我瘖。
饥寒一丈室，奔走九秋砧。
长坂马难健，败絮虱易侵。
池西别故旧，税驾雕山阴。
白翟无曩迹，赫连有脱镡。
幸哉廊庙术，勇不夸纵擒。
誓表前日来，父子恩更深。
战士老腐粟，癯儒适懦襟。
羊肥卧沙种，酒美西凉斟。
农武自先烈，五律勤窥临。
礼乐被远俗，三嘆斥哇淫。
勉旃不再辱，聊尔容华簪。
敛迹有余愧，难闻弦诵音。
尚喜屋山阿，双泉如鸣琴。
远明桑苎翁，品茶疑未谌。
洞中有仙者，得度人骎骎。
长生非敢望，却粒实所钦。
肠空不贮愁，虑绝发奇祲。
何劳东皋计，即日返幽林。
难忘平昔兴，一为梁甫吟。
初至鄜州感事
作者：晁说之
朝代：宋

罪斥云一纪，常亦守官箴。置身江海畔，放言麋鹿岑。大吏不呵谴，小吏自堪任。虾菜日异馔，著书敌南金。岂无二三子，善叩响不沈。更逢四高士，语妙何愔愔。俯揽尘土影，仰摅冰玉心。苦辛虽在昔，菑穫实于今。归榜不忍速，故庐尚可寻。金闺朝轇轕，荃壁梦萧森。领阔贻尔诮，新贵使我瘖。饥寒一丈室，奔走九秋砧。长坂马难健，败絮虱易侵。池西别故旧，税驾雕山阴。白翟无曩迹，赫连有脱镡。幸哉廊庙术，勇不誇纵擒。誓表前日来，父子恩更深。战士老腐粟，癯儒适懦襟。羊肥卧沙种，酒美西凉斟。农武自先烈，五律勤窥临。礼乐被远俗，三叹斥哇淫。勉旃不再辱，聊尔容华簪。敛迹有馀愧，难闻弦诵音。尚喜屋山阿，双泉如鸣琴。远明桑苧翁，品茶疑未谌。洞中有仙者，得度人骎骎。长生非敢望，却粒实所钦。肠空不贮愁，虑绝发奇祲。何劳东皋计，即日返幽林。难忘平昔兴，一为梁甫吟。
初至鄜州见月
作者：晁说之
朝代：宋
体裁：五言绝句

此是鄜州月，人间应更无。欲垂清夜泪，桂影莫扶疏。
别一上人
作者：晁说之
朝代：宋
体裁：五言绝句

同游不二境，却有别离情。为日添香火，中原正用兵。
别亲旧
作者：晁说之
朝代：宋

岁暮征裘返故园，愀然去国亦难论。
独寻碧草日三径，谁在红莲夜五门。
久分云霄能割席，乍惊繿缕有离尊。
即看短髪邉城去，风雨仇池役梦魂。
别亲旧
作者：晁说之
朝代：宋

岁暮征裘返故园，愀然去国亦难论。独寻碧草日三径，谁在红莲夜五门。久分云霄能割席，乍惊褴缕有离尊。即看短发边城去，风雨仇池役梦魂。
别后寄东莱公
作者：晁说之
朝代：宋

凤老不行食，子复将众雏。一门三世行，名数文章俱。自可不富贵，天德公已馀。公乎默终日，谁言得亲疏。人间亦何事，前贤重作书。公岂不穷愁，聊为笔墨娱。掩卷长叹息，曷不岩廊与。却惭小人计，不当君子居。可恨空江水，潮生明月初。捩柁詟北客，别去敢踟蹰。回首望丹穴，涕泫日涟如。
别后寄东莱公
作者：晁说之
朝代：宋

凤老不行食，子復将众雏。
一门三世行，名数文章俱。
自可不富贵，天德公已余。
公乎默终日，谁言得亲疏。
人间亦何事，前贤重作书。
公岂不穷愁，聊为笔墨娱。
掩卷长嘆息，曷不岩廊与。
却惭小人计，不当君子君。
可恨空江水，潮生明月初。
捩柁詟北客，别去敢踟蹰。
回首望丹穴，涕泫日涟如。
十二弟寄所和邵子文病中感怀之作复次韵寄子文
作者：晁说之
朝代：宋

先生穷著书，宁比近术赦。天故使之贫，赤手唯书籍。或者窥残篇，律吕起韶夏。微意有子传，光烛不邻借。大臣荐曰才，留守劝征驾。讲席出正涂，肯以眇跛讶。生平畎亩心，愿被草木化。卧龙终佐汉，扪虱聊倚华。二君独何居，耿耿心中夜。不悟伊吕间，安容管葛亚。璞玉讵连城，祇堪双则价。何事揶揄鬼，疾病寻舋鏬。井臼每苦烦，药食则不暇。不药得中医，默符覆器□。哦诗便无恙，乞酒宴茅舍。弥荷天地恩，性命永其贳。饥鹰侍中辈，死矣一饱乍。顾我与君侯，更愧东山谢。
十二弟寄所和邵子文病中感怀之作復次韵寄子文
作者：晁说之
朝代：宋

先生穷着书，宁比近术赦。
天故使之贫，赤手唯书籍。
或者窥残篇，律吕起韶夏。
微意有子传，光烛不邻借。
大臣荐曰才，留守劝征驾。
讲席出正涂，肯以眇跛讶。
生平畎亩心，愿被草木化。
卧龙终佐汉，扪虱聊倚华。
二君独何居，耿耿心中夜。
不悟伊吕间，安容管葛亚。
璞玉讵连城，祇堪双则价。
何事揶揄鬼，疾病寻舋鏬。
井臼每苦烦，药食则不暇。
不药得中医，默符覆器□。
哦诗便无恙，乞酒宴茅舍。
弥荷天地恩，性命永其贳。
饥鹰侍中辈，死矣一饱乍。
顾我与君侯，更愧东山谢。
十二弟寄诗一编来用其山字韵作
作者：晁说之
朝代：宋
体裁：五言律诗

季诗来灞岸，秀色蔼雕山。独笑寒暄外，相逢翰墨间。花飞能拥路，月入不开关。巧解供新句，吾才愧晋悭。
十二月十六日立春
作者：晁说之
朝代：宋

今年立春常年殊，要乘生气克胡雏。铁骑一岁再渡河，青帝宁不行天诛。相公庙略托诸天，亚辅割地甘丘墟。天穷地蹙否极泰，王城门开阳光舒。天子当阳朝万国，不击土牛击群狐。青青原野无横敛，四民安乐祖宗初。
十二月十六日立春
作者：晁说之
朝代：宋

今年立春常年殊，要乘生气克胡雏。
铁骑一岁再渡河，青帝宁不行天诛。
相公庙略託诸天，亚辅割地甘丘墟。
天穷地蹙否极泰，王城门开阳光舒。
天子当阳朝万国，不击土牛击群狐。
青青原野无横敛，四民安乐祖宗初。
十月七日夜梦中作两长句觉而忘之别成长句视李师民
作者：晁说之
朝代：宋
体裁：七言律诗

冬来羁旅更迢迢，抚枕灯残百感饶。饥鼠翻空疑有鬼，惊乌误晓尚中宵。诗成与梦俱零落，剑出低眉亦寂寥。无分京华居老境，江湖高隐幸相招。
十月初七日入郡涂中作
作者：晁说之
朝代：宋
体裁：七言绝句

弃臣悠悠朱墨笔，凋年忽忽道涂衣。博崔赵李久寂寞，乙马甲班谁是非。
十月十三日自郡归山中寄周秀实昆仲
作者：晁说之
朝代：宋

阴灵识阳月，怪树知穷谷。路转山迎人，峥嵘失南北。回首人间士，总总今何役。嗟子此行李，志尚亦云独。世事兼漳■，温凉俱所欲。耿介自小人，大匠死绳墨。伯仁莫妄评，阿奴不碌碌。
十月十三日自郡归山中寄周秀实昆仲
作者：晁说之
朝代：宋

阴灵识阳月，怪树知穷谷。
路转山迎人，峥嵘失南北。
回首人间士，总总今何役。
嗟子此行李，志尚亦云独。
世事兼漳𱩔，温凉俱所欲。
耿介自小人，大匠死绳墨。
伯仁莫妄评，阿奴不碌碌。
南充大兄尝梦见予作诗见寄次韵和呈
作者：晁说之
朝代：宋

仙山能梦我，书帙正思君。
一德谁荣滞，羣儿谩戚欣。
过秦何必论，喻蜀却须文。
未落丰碑笔，唯贪辨惑勤。
南充大兄尝梦见予作诗见寄次韵和呈
作者：晁说之
朝代：宋

仙山能梦我，书帙正思君。一德谁荣滞，群儿谩戚欣。过秦何必论，喻蜀却须文。未落丰碑笔，唯贪辨惑勤。
南门
作者：晁说之
朝代：宋

今上元年九月初，正南门鏁涩关枢。
城上日出三丈余，城下戢戢人嗟吁。
最怜纵横荷菜夫，欲杀青蒨成蔫烟。
驴驼嚙膝聚不驱，羣鸡孤鹅鸣相呼。
邈然不数半与猪，客子四散别门趋。
逐臣过焉问何如，知者不告色不舒。
或言上皇帝有符，北门不开留翠舆。
金人忽屯城北隅，方今明日达聪俱。
司门郎官上奏无，未几金人来坦涂。
城南铁骑柴奚车，焚荡辅郡陵别都。
衣冠南下满江湖，白头辞臣思献书。
洪范灾异信岂诬。
南门
作者：晁说之
朝代：宋

今上元年九月初，正南门锁涩关枢。城上日出三丈馀，城下戢戢人嗟吁。最怜纵横荷菜夫，欲杀青茜成蔫烟。驴驼啮膝聚不驱，群鸡孤鹅鸣相呼。邈然不数半与猪，客子四散别门趋。逐臣过焉问何如，知者不告色不舒。或言上皇帝有符，北门不开留翠舆。金人忽屯城北隅，方今明日达聪俱。司门郎官上奏无，未几金人来坦涂。城南铁骑柴奚车，焚荡辅郡陵别都。衣冠南下满江湖，白头辞臣思献书。洪范灾异信岂诬。
即事
作者：晁说之
朝代：宋
体裁：七言绝句

几岁田园得隐沦，忍将秋泪湿红尘。一麾不得庐山去，何用他州寄此身。
即事
作者：晁说之
朝代：宋

抛尽图书避俗尘，楞伽读罢与谁亲。
波涛远屿羁游梦，风雨幽斋默坐身。
盏底不堪留酒客，句头何敢恼诗人。
和诗送酒俱休问，只恐归期误此春。
即事
作者：晁说之
朝代：宋

抛尽图书避虏尘，楞伽读罢与谁亲。波涛远屿羁游梦，风雨幽斋默坐身。盏底不堪留酒客，句头何敢恼诗人。和诗送酒俱休问，只恐归期误此春。
即事
作者：晁说之
朝代：宋
体裁：五言律诗

自言愚似醉，休道醉如愚。不耻小盘食，宁惭掘笔书。九原怀往泪，万里梦同途。政恐能知我，何妨更骂予。
即事二首
作者：晁说之
朝代：宋

晚霭沈山月隐林，终朝好学仲长瘖。忍将老易供书画，更与何人得断金。药苗晚种已青青，应念尪羸与养形。肯为嵇生徒著论，便同玄晏剩翻经。
即事二首·其一
作者：晁说之
朝代：宋
体裁：七言绝句

晚霭沈山月隐林，终朝好学仲长瘖。忍将老易供书画，更与何人得断金。
即事二首·其二
作者：晁说之
朝代：宋

药苗晚种已青青，应念尪羸与养形。肯为嵇生徒著论，便同玄晏剩翻经。
即事二首·其二
作者：晁说之
朝代：宋

药苗晚种已青青，应念尫羸与养形。
肯为嵇生徒着论，便同玄晏剩翻经。
即事呈德麟
作者：晁说之
朝代：宋

学得浮云往复还，里中不出孰追攀。九秋自与物情乐，一日须教我辈閒。敢料都城有诗句，故应魂梦在山间。今朝车上瓶无分，更可怜哉我阻艰。
即事呈德麟
作者：晁说之
朝代：宋

学得浮云往復还，里中不出孰追攀。
九秋自与物情乐，一日须教我辈閒。
敢料都城有诗句，故应魂梦在山间。
今朝车上瓶无分，更可怜哉我阻艰。
即事戏作五言
作者：晁说之
朝代：宋

何处寂寥好，山城太守家。轻觜木竹笋，大裹白朱砂。君与旱莲比，实非火候赊。一官还此是，百务莫淫哇。何处寂寥好，山城太守官。龙钟五品服，豹变一还丹。旧恐三杯竭，新添两角寒。只应归去是，无责有馀驩。
即事戏作五言·其一
作者：晁说之
朝代：宋
体裁：五言律诗

何处寂寥好，山城太守家。轻觜木竹笋，大裹白朱砂。君与旱莲比，实非火候赊。一官还此是，百务莫淫哇。
即事戏作五言·其二
作者：晁说之
朝代：宋

何处寂寥好，山城太守官。
龙钟五品服，豹变一还丹。
旧恐三杯竭，新添两角寒。
只应归去是，无责有余驩。
即事戏作五言·其二
作者：晁说之
朝代：宋

何处寂寥好，山城太守官。龙钟五品服，豹变一还丹。旧恐三杯竭，新添两角寒。只应归去是，无责有馀驩。
即事谢公表二绝句
作者：晁说之
朝代：宋

碧嵩青颍肯相从，万事茅堂醉梦中。出到人前羞欲死，归轮不必问何从。留君谈笑且从容，白发红尘阿那中。踉跄行藏莫相笑，枯鱼垂泪恨无从。
即事谢公表二绝句·其一
作者：晁说之
朝代：宋
体裁：七言绝句

碧嵩青颍肯相从，万事茅堂醉梦中。出到人前羞欲死，归轮不必问何从。
即事谢公表二绝句·其二
作者：晁说之
朝代：宋

留君谈笑且从容，白发红尘阿那中。踉跄行藏莫相笑，枯鱼垂泪恨无从。
即事谢公表二绝句·其二
作者：晁说之
朝代：宋

留君谈笑且从容，白髮红尘阿那中。
踉跄行藏莫相笑，枯鱼垂泪恨无从。
即事谢子之二绝句
作者：晁说之
朝代：宋

何妨少日不能容，讵玷山公启事中。庭下秋风收不得，欲彫琼树未听从。悦己曾增巧笑容，舞鸾归歇鉴花中。人间遇乐便作乐，何用行军问所从。
即事谢子之二绝句·其一
作者：晁说之
朝代：宋

何妨少日不能容，讵玷山公启事中。庭下秋风收不得，欲彫琼树未听从。
即事谢子之二绝句·其一
作者：晁说之
朝代：宋

何妨少日不能容，讵玷山公启事中。
庭下秋风收不得，欲雕琼树未听从。
即事谢子之二绝句·其二
作者：晁说之
朝代：宋

悦己曾增巧笑容，舞鸾归歇鉴花中。人间遇乐便作乐，何用行军问所从。
即事谢子之二绝句·其二
作者：晁说之
朝代：宋

悦己曾增巧笑容，舞鸾归歇鑑花中。
人间遇乐便作乐，何用行军问所从。
县楼对山作
作者：晁说之
朝代：宋
体裁：古风

山色日夕改，我乐岂独今。相羊非一意，开簟枕遥岑。楞伽懒焚香，离骚幸可吟。吏隐两已适，虎鼠都不任。诗酒客亦恶，楼下那足寻。可怜谢玄晖，惝恍论此心。
又依韵一首
作者：晁说之
朝代：宋

看去朱轓今已归，问余山郡几多时。盘绦绫样知能盛，带叶甘香定不衰。惜别荔枝红发？，恨看山岭碧参差。自怜藉手有何物，学把锄头不用嗤。
又依韵一首
作者：晁说之
朝代：宋
体裁：七言律诗

看去朱轓今已归，问余山郡几多时。盘绦绫样知能盛，带叶甘香定不衰。惜别荔枝红发�，恨看山岭碧参差。自怜藉手有何物，学把锄头不用嗤。
又依韵一首
作者：晁说之
朝代：宋

看去朱轓今已归，问余山郡几多时。
盘绦绫様知能盛，带叶甘香定不衰。
惜别荔枝红髪𩭝，恨看山岭碧参差。
自怜藉手有何物，学把锄头不用嗤。
又再作·其三
作者：晁说之
朝代：宋

负罪臣宗元，移书数问赦。
仅如鴈往来，羡君还里社。
又再作·其二
作者：晁说之
朝代：宋

世人不我与，自契黄龙心。
竟復何远近，一瞬万古今。
又再和
作者：晁说之
朝代：宋

人人讲德自元丰，何处荀家有八龙。白羽不施宁洗甲，赤云常见预乾封。无烦禾黍如茨稼，自足鹓鸾琢玉容。稽首宝香通列毕，倾心御籴走良农。
又再和
作者：晁说之
朝代：宋

人人讲德自元丰，何处荀家有八龙。
白羽不施宁洗甲，赤云常见预干封。
无烦禾黍如茨稼，自足鹓鸾琢玉容。
稽首宝香通列毕，倾心御籴走良农。
又和
作者：晁说之
朝代：宋

客子吟哦聊遣闷，敢将鱼目报珠玑。
寒来何事水流急，愁裏更堪人住稀。
使我难忘麋鹿性，多君已弃芰荷衣。
山斋永夜宜清话，莫只山公倒载归。
又和
作者：晁说之
朝代：宋

客子吟哦聊遣闷，敢将鱼目报珠玑。寒来何事水流急，愁里更堪人住稀。使我难忘麋鹿性，多君已弃芰荷衣。山斋永夜宜清话，莫只山公倒载归。
又和西捷
作者：晁说之
朝代：宋
体裁：七言律诗

西州五帅议多攻，决策曾闻利不穷。今日一乘能必取，异时重译要皆通。明光喜霁甲兵雨，沙碛恩摇草木风。自顾腐儒何所补，骑猪难在虎狼中。
又题陆大夫画逸少远游道林
作者：晁说之
朝代：宋

会稽内史勤笔墨，远游中坐无一物。何事支公爱神骏，团揭鼻齿映顶足。拄杖圆笠如意负，蓬发著巾俱肃肃。相向忘言在何许，望断高山空翠麓。
又题陆大夫画逸少远游道林
作者：晁说之
朝代：宋

会稽内史勤笔墨，远游中坐无一物。
何事支公爱神骏，团揭鼻齿映顶足。
拄杖圆笠如意负，蓬髪着巾俱肃肃。
相向忘言在何许，望断高山空翠麓。
古人
作者：晁说之
朝代：宋

古人愁已极，今我不用愁。去日已忽忽，来日谅悠悠。便能如此志，终恐惭白头。经月不读书，闭目得自求。不如悬车好，更复外言不。
古人
作者：晁说之
朝代：宋

古人愁已极，今我不用愁。
去日已忽忽，来日谅悠悠。
便能如此志，终恐惭白头。
经月不读书，闭目得自求。
不如悬车好，更復外言不。
句
作者：晁说之
朝代：宋

清霜下牛斗，凛然北固秋。烦君一日殷勤意，示我十年感遇诗。怪底君王惭汉武，不诛方士守轮台。荆州持大橘，亦名作黄柑。抚掌笑木奴，尔岂当封侯。
句·其一
作者：晁说之
朝代：宋

清霜下牛斗，凛然北固秋。
句·其三
作者：晁说之
朝代：宋

怪底君王惭汉武，不诛方士守轮台。
句·其二
作者：晁说之
朝代：宋

烦君一日殷勤意，示我十年感遇诗。
句·其五
作者：晁说之
朝代：宋

抚掌笑木奴，尔岂当封侯。
句·其四
作者：晁说之
朝代：宋
体裁：句

荆州持大橘，亦名作黄柑。
叶善养寺簿尝为鄜州从事有诗送予至鄜作寄
作者：晁说之
朝代：宋

夫君旧游地，圁洛我盘桓。旅梦朱弦断，荒山白发寒。文高惊小阮，达晚在长安。得慰相思处，琼瑶落手看。
叶善养寺簿尝为鄜州从事有诗送予至鄜作寄
作者：晁说之
朝代：宋

夫君旧游地，圁洛我盘桓。
旅梦朱絃断，荒山白髮寒。
文高惊小阮，达晚在长安。
得慰相思处，琼瑶落手看。
司户朱君邂逅真州独为予干舳舻之具甚勤偶得绝句谢之
作者：晁说之
朝代：宋
体裁：七言绝句

白眼波涛争反覆，波心孤棹更谁看。夫君念此客蓬鬓，不共青松共岁寒。
同表甥赵康游种范李园
作者：晁说之
朝代：宋
体裁：古风

百态范氏石，千寻种氏木。灌以邠李水，禽鸟识故国。使我从今去，魂梦常不足。
后十一月十一日夜宿柳子镇
作者：晁说之
朝代：宋
体裁：七言绝句

早岁无知到柳桥，黄流澎湃客雄豪。自从道路无形势，今日睢阳益漫劳。
君子有所恨
作者：晁说之
朝代：宋

君子有所恨，击指血不躁。相望已千古，欲语安得到。荆卿无剑术，商君弃霸道。二子苟不然，功烈回穹昊。嗟哉浅丈夫，不自极怀抱。
君子有所恨
作者：晁说之
朝代：宋

君子有所恨，击指血不躁。
相望已千古，欲语安得到。
荆卿无剑术，商君弃霸道。
二子苟不然，功烈迴穹昊。
嗟哉浅丈夫，不自极怀抱。
君莫恶行
作者：晁说之
朝代：宋

今年蚕母连万箔，屋边桑叶浑不着。
彷徨何计救戢戢，出弃陌头空涕泣。
前日初眠不敢语，今日贱之如粪土。
不容身老吐一缕，回首室中殊乐苦。
何敢愿天不我与，亦太无情彼蚕母。
芙容锦帐醉新粧，那知有恨如许长。
相公日恋北门乐，迎候马前君莫恶。
君莫恶行
作者：晁说之
朝代：宋

今年蚕母连万箔，屋边桑叶浑不着。彷徨何计救戢戢，出弃陌头空涕泣。前日初眠不敢语，今日贱之如粪土。不容身老吐一缕，回首室中殊乐苦。何敢愿天不我与，亦太无情彼蚕母。芙蓉锦帐醉新妆，那知有恨如许长。相公日恋北门乐，迎候马前君莫恶。
君莫恶行
作者：晁说之
朝代：宋

寂寂山城已过春，黄鹂紫椹意相亲。
天公奈何不肯雨，小麦含秀安得吐。
闻道天公大仁圣，风伯何能回雨令。
恐是风伯老儿凶，长涂未许骋羣龙。
前年流草有余胔，谁言今朝尚忧此。
内降白麻出上阁，新相为霖君莫恶。
君莫恶行
作者：晁说之
朝代：宋

寂寂山城已过春，黄鹂紫椹意相亲。天公奈何不肯雨，小麦含秀安得吐。闻道天公大仁圣，风伯何能回雨令。恐是风伯老儿凶，长涂未许骋群龙。前年流草有馀胔，谁言今朝尚忧此。内降白麻出上阁，新相为霖君莫恶。
听唱秦少游溪路雨添花词感旧作
作者：晁说之
朝代：宋

秦郎不知我，我岂知秦郎。相逢每戏剧，此狷而彼狂。坐有今辅弼，正色屡低昂。逮今白发垂，悔昔少年场。一闻溪路雨，泪与雨争行。黄鹂千百在，斯人今则亡。如其并老去，娱乐岂遽央。况复有诸生，遗颂满汝阳。瘴雾杀君时，龙门曾恸伤。今虽苟生活，苍蝇待我傍。谁家有歌喉，此曲宜断肠。摅我一夕恨，与世同悲凉。
听唱秦少游溪路雨添花词感旧作
作者：晁说之
朝代：宋

秦郎不知我，我岂知秦郎。
相逢每戏剧，此狷而彼狂。
坐有今辅弼，正色屡低昂。
逮今白髮垂，悔昔少年场。
一闻溪路雨，泪与雨争行。
黄鹂千百在，斯人今则亡。
如其并老去，娱乐岂遽央。
况復有诸生，遗颂满汝阳。
瘴雾杀君时，龙门曾恸伤。
今虽苟生活，苍蝇待我傍。
谁家有歌喉，此曲宜断肠。
摅我一夕恨，与世同悲凉。
呈华藏密印
作者：晁说之
朝代：宋
体裁：五言绝句

华藏有主人，百界转纤埃。主人顺唤客，低头不敢来。
咋舌
作者：晁说之
朝代：宋
体裁：七言绝句

咋舌何堪妾一鸣，三年如梦寄江城。春江细雨添清思，渐近归期更有情。
和二十二弟不相遇之作
作者：晁说之
朝代：宋
体裁：古风

秋云欲遘雨，恼此山河凉。柴门试一出，矫目叹林光。孔鸾势自远，鸿雁意亦长。先后日云间，俗眼安得常。
和二十二弟龟山寺三绝
作者：晁说之
朝代：宋

江边龟步亦平平，淮上龟山耸五兵。何但八公山草木，解令王国列金城。龟山之操恨时危，语乐徒劳鲁太师。今日龟山无可恨，祥符年上御题诗。海岸石龟恨未平，时时入海自冯陵。此山盘礴清淮上，宝塔分功更就曾。
和二十二弟龟山寺三绝·其一
作者：晁说之
朝代：宋
体裁：七言绝句

江边龟步亦平平，淮上龟山耸五兵。何但八公山草木，解令王国列金城。
和二十二弟龟山寺三绝·其三
作者：晁说之
朝代：宋
体裁：七言绝句

海岸石龟恨未平，时时入海自冯陵。此山盘礴清淮上，宝塔分功更就曾。
和二十二弟龟山寺三绝·其二
作者：晁说之
朝代：宋
体裁：七言绝句

龟山之操恨时危，语乐徒劳鲁太师。今日龟山无可恨，祥符年上御题诗。
和出郭
作者：晁说之
朝代：宋

万斛无多宁贮愁，不如留着寸心忧。
怕闻天假渔阳骑，莫话春迷炀帝楼。
出去暂能欣绿野，归来还是梦沧洲。
何人解赏鹪鹩赋，岂但工夫在句头。
和出郭
作者：晁说之
朝代：宋

万斛无多宁贮愁，不如留著寸心忧。怕闻天假渔阳骑，莫话春迷炀帝楼。出去暂能欣绿野，归来还是梦沧洲。何人解赏鹪鹩赋，岂但工夫在句头。
和十二弟见降羌过洛
作者：晁说之
朝代：宋
体裁：七言绝句

百代兴亡吐谷浑，圣主神谟不世恩。解缚再生有孙子，无劳倚笑上东门。
和吕希哲
作者：晁说之
朝代：宋
体裁：七言绝句

渭滨人老钓纶中，晚达那知有早穷。顾我岩栖终作底，谩将病目送飞鸿。
和圆机佳作
作者：晁说之
朝代：宋

官憎诗过好，人亦忌才多。君子自如此，伊人其奈何。单裘千日醉，短发百年歌。漫纳新愁泪，终惭带女萝。
和圆机佳作
作者：晁说之
朝代：宋

官憎诗过好，人亦忌才多。
君子自如此，伊人其奈何。
单裘千日醉，短髮百年歌。
漫纳新愁泪，终惭带女萝。
和圆机题草虫
作者：晁说之
朝代：宋
体裁：七言律诗

怒剑无烦起逐蝇，从教小物此冯陵。礼加蛙臂何时用，书到蚕头几日能。半是苔边徒有感，全收芋处肯生憎。如椽大笔么么落，愤懑今人终拂膺。
和季弟秋日即事
作者：晁说之
朝代：宋
体裁：七言绝句

五世衣冠盛本朝，宁论妻织与儿樵。顾予始就山居乐，未放诗书便泬寥。
和斯立夜校试卷呈同舍十二韵
作者：晁说之
朝代：宋

校艺来从鲁，闻韶昔在齐。幸容葭倚树，驩会食甘藜。礼数延文士，雄豪动武奎。严凝池上雪，灿烂谷中霓。喜见双头锦，争求独角犀。化金思点灶，画酒愿分篦。气壮如观海，言危拟去梯。且思竭马力，焉敢效牛蹊。萧统闻香臭，刘郎善品题。铅黄方晏集，风雨惜分携。永遣愁城破，休教眉宇低。故乡吾自乐，归去逐群鸡。
和斯立夜校试卷呈同舍十二韵
作者：晁说之
朝代：宋

校艺来从鲁，闻韶昔在齐。
幸容葭倚树，驩会食甘藜。
礼数延文士，雄豪动武奎。
严凝池上雪，灿烂谷中霓。
喜见双头锦，争求独角犀。
化金思点竈，画酒愿分篦。
气壮如观海，言危拟去梯。
且思竭马力，焉敢效牛蹊。
萧统闻香臭，刘郎善品题。
铅黄方晏集，风雨惜分携。
永遣愁城破，休教眉宇低。
故乡吾自乐，归去逐羣鷄。
和斯立见还诗卷
作者：晁说之
朝代：宋

神仙刘子夏，不愧许远游。今日秋风客，襟度更为优。如何琅玕纸，亦作李相投。释之还在手，爱涎随不收。霜渚望何限，凫鹄远啸俦。金篦识清扬，玉麈见风流。新知虽云喜，果作新故不。相期不用名，散尽人间忧。
和斯立见还诗卷
作者：晁说之
朝代：宋

神仙刘子夏，不愧许远游。
今日秋风客，襟度更为优。
如何琅玕纸，亦作李相投。
释之还在手，爱涎随不收。
霜渚望何限，鳬鹄远啸俦。
金篦识清扬，玉麈见风流。
新知虽云喜，果作新故不。
相期不用名，散尽人间忧。
和斯立重赋
作者：晁说之
朝代：宋

是非真未定，楚客莫咻齐。侈美珍炰鳖，粗疏鄙饭藜。评文归藻鉴，得宝应参奎。萧洒裛尘雨，清明避日霓。露华鸣老鹤，月魄射灵犀。儒雅元簪笔，风流且带篦。辛勤无黑突，腾跃有丹梯。自顾迷辕驾，焉能识路蹊。从容金谷集，酬唱汉江题。好是频徵策，相看便解携。尘埃随日起，穷悴使人低。桀犬惊尧犬，家鸡笑野鸡。
和斯立重赋
作者：晁说之
朝代：宋

是非真未定，楚客莫咻齐。
侈美珍炰鼈，粗疏鄙饭藜。
评文归藻鉴，得宝应参奎。
萧洒裛尘雨，清明避日霓。
露华鸣老鹤，月魄射灵犀。
儒雅元簪笔，风流且带篦。
辛勤无黑突，腾跃有丹梯。
自顾迷辕驾，焉能识路蹊。
从容金谷集，酬唱汉江题。
好是频徴策，相看便解携。
尘埃随日起，穷悴使人低。
桀犬惊尧犬，家鷄笑野鷄。
和新乡二十一弟华严水亭二首
作者：晁说之
朝代：宋

渚蒲淅淅风犹急，岸柳纤纤雨尚馀。栖鹭宿鸥浑去尽，溯溪还有两三鱼。荷盖点溪三数叶，藤稍绕树几千层。投閒更与高人约，重抱琴来听广陵。
和新乡二十一弟华严水亭二首·其一
作者：晁说之
朝代：宋

渚蒲淅淅风犹急，岸柳纤纤雨尚余。
栖鹭宿鸥浑去尽，泝溪还有两三鱼。
和新乡二十一弟华严水亭二首·其一
作者：晁说之
朝代：宋

渚蒲淅淅风犹急，岸柳纤纤雨尚馀。栖鹭宿鸥浑去尽，溯溪还有两三鱼。
和新乡二十一弟华严水亭二首·其二
作者：晁说之
朝代：宋

荷盖点溪三数叶，藤稍绕树几千层。投閒更与高人约，重抱琴来听广陵。
和新乡二十一弟华严水亭二首·其二
作者：晁说之
朝代：宋

荷盖点溪三数叶，藤稍遶树几千层。
投閒更与高人约，重抱琴来听广陵。
和朱少章见寄
作者：晁说之
朝代：宋

兼该夫子耻专门，却笑何人哮吼村。闷己赋疑唯独语，恼卿诗似得同论。夜来雨足宽贫病，秋到凉生破睡昏。几欲抛书閒过日，只惭无可谢嫣荪。
和朱少章见寄
作者：晁说之
朝代：宋

兼该夫子耻专门，却笑何人哮吼村。
闷己赋疑唯独语，恼卿诗似得同论。
夜来雨足寛贫病，秋到凉生破睡昏。
几欲抛书閒过日，只惭无可谢嫣荪。
和涧上丈人石淙作依元韵
作者：晁说之
朝代：宋

岷江将入海，金山中斥攫。近樵得雁荡，平地风落落。狞儿一称绝，如夔理舜乐。那知嵩石淙，视彼削则削。两处各瑰俊，一旦得磅礴。水从嵩阴来，到此几溪壑。势尽划纵横，天地自开凿。腹背涵丛峰，星斗俱漠漠。波摇下嵚崟，云度上岞崿。为山无麓趾，突兀便可乐。北首揖三顶，雁行共辽寞。睥睨万培塿，飘然风中箨。莫言聚石耳，乍如五阴剥。试观烟霞生，如莲敷青雘。非山亦非石，水亦非激跃。痴龙有路寝，醉蜃不收阁。因得为人戏，何处颜色怍。或疑上帝宫，盆山映丛薄。盲风吹下将，尘世暂斟酌。又疑涿野战，行阵龙虎作。过怒禁不散，结此空黝噩。宁论八阵图，水来俄而却。惜哉游者稀，元老情不恶。
和涧上丈人石淙作依元韵
作者：晁说之
朝代：宋

岷江将入海，金山中斥攫。
近樵得鴈荡，平地风落落。
狞儿一称绝，如夔理舜乐。
那知嵩石淙，视彼削则削。
两处各瑰俊，一旦得磅礴。
水从嵩阴来，到此几溪壑。
势尽划纵横，天地自开凿。
腹背涵丛峰，星斗俱漠漠。
波摇下嵚崯，云度上岞崿。
为山无麓趾，突兀便可乐。
北首揖三顶，鴈行共辽寞。
睥睨万培塿，飘然风中箨。
莫言聚石耳，乍如五阴剥。
试观烟霞生，如莲敷青雘。
非山亦非石，水亦非激跃。
痴龙有路寝，醉蜃不收阁。
因得为人戏，何处颜色怍。
或疑上帝宫，盆山映丛薄。
盲风吹下将，尘世暂斟酌。
又疑涿野战，行阵龙虎作。
过怒禁不散，结此空黝噩。
宁论八阵图，水来俄而却。
惜哉游者稀，元老情不恶。